Το Δουβλίνο του Τζέιμς Τζόις – dimart\n13 Ιανουαρίου 2015 dimartblog Επετειακά 3 Σχόλια\n—«Όλοι προσπαθούν να φύγουν μακριά απ’ τη χώρα που την κατέχει ένας θυμωμένος και εκδικητικός Δίας».\nΑνοιχτό προς τη θάλασσα, όπως και αποκομμένο απ’ αυτήν από υφάλους και έλη, απ’ τη χερσόνησο του Χουθ και το ακρωτήρι του Ντάλκεϋ. Η πολιτεία χτισμένη πάνω στις όχθες του Λίφφυ, του ποταμιού. Το όνομά της το χρωστάει στους Σκανδιναβούς επιδρομείς. Νταμπ-Λινν: Το μαύρο έλος απλώνεται δυτικά από το ποτάμι. Οι λεωφόροι, ο Περίπατος των ανύπαντρων, το Πάρκο του Φοίνικα, σκοτεινό και συνωμοτικό, ερειπωμένα εργοστάσια, στρατώνες σχεδόν στο κέντρο της πόλης, στα νότια εκκλησιές, σχολεία και κολλέγια μαυρισμένα απ’ τον καιρό και την αδιαφορία, το Βασιλικό Πανεπιστήμιο, και ξανά εκκλησιές. Ανατολικά η θάλασσα και βόρεια η λεωφόρος Ο’Κόννελ, η οδός Πέρντον, το αδιέξοδο της οδού Έλυ, η πολύ πια γνωστή οδός Εκκλησίας, στον αριθμό 9 το σπίτι του κυρίου Μπλουμ στον Οδυσσέα. Στο βάθος ο λόφος του Χώουθ και το Τσάπελιζολντ, και πάντα το ποτάμι και ο χρόνος, νά και οι ήρωες του Φίννεγκανς Γουαίηκ (του Ξυπνήματος του Φίννεγκαν). Μέσα σ’ αυτά τα όρια της πόλης, που εκτρέφει το πιο παράδοξο όνειρο, κινούνται ευγενείς ξεπεσμένοι, φλύαρες πόρνες, προφήτες ρακένδυτοι, τυφλοί ποιητές που παίζουνε άρπα και απαγγέλλουν, μέθυσοι που δεν ξεμεθάνε, πλούσιες χήρες στολισμένες σαν γριές πόρνες, τραγουδιστάδες και τυχοδιώκτες, ρήτορες της δεκάρας, μορφές που λες και βγήκαν από πίνακες του Μπρύγγελ, εξωμότες και παπάδες, πολιτικοί δημαγωγοί και αγύρτες, νά οι ήρωες του Τζόις. Τα καρναβαλιστικά πλήθη που τ’ ανακάλυψε όταν ανακάλυπτε τον εαυτό του, στις αποβάθρες, στα αδιέξοδα, στις πλατείες. «Το έργο μου το ‘γραψαν οι άνθρωποι, όλοι οι άνθρωποι, γνωστοί και άγνωστοι, οι φωνές που άκουσα, οι γλώσσες που έμαθα ή μόλις ψιθύρισα, οι ήχοι που με καθήλωσαν ή με τρόμαξαν» (Τζόυς). Αυτοί λοιπόν οι άνθρωποι, που παίρνουν το όνειρο για πραγματικότητα, το σχήμα για ουσία, άνθρωποι μικροί, «μικρής ηθικής», που επιβεβαιώνουν την απόσταση που υπάρχει ανάμεσα στην ευφορία της σύλληψης και στην αδυναμία της πραγματοποίησης. Οι κάτοικοι αυτής της πολιτείας και του κόσμου όλου, ο μικρόκοσμος και ο μεγαλόκοσμος. Απ’ το μικρό στο μεγάλο, και στο πιο μεγάλο, στο σύμπαν.\nΗ ιστορία ενός λαού δεν αρκεί για να εξηγήσει τα αινίγματα του χαρακτήρα του. Όμως απ’ τον Σουίφτ ως τον Μπέκετ η ίδια απελπισία, η ίδια πίκρα για την ανθρώπινη στάση που εκφράζεται με την άρνηση, τον βερμπαλισμό, την αυθάδεια, την ίντριγκα, την χωρίς λόγο κακία, τη συκοφαντία, την κατασπίλωση, όλα αυτά αποτελέσματα του πιο ασφυκτικού κοινωνικού και πολιτικού αδιεξόδου. Όλα αυτά τα κακά και άλλα· όλα αυτά δεν μπόρεσαν να στραγγαλίσουν την ανάγκη για επικοινωνία, τη δίψα για την πιο απάνθρωπα ανθρώπινη επαφή, τουλάχιστον έτσι όπως φαίνεται μέσα απ’ την περιπέτεια του πνεύματος, είτε πρόκειται για τον Μπέκετ είτε για τον Μπρένταν Μπήαν.\nΧΡΟΝΟΛΟΓΙΟ 1882 – 1941\nΣτις 2 Φεβρουαρίου του 1882 γεννιέται ο Τζαίημς Ώγκιουστιν Αλοΐσιους Τζόυς στο Νο. 31 της Μπράιτον Σκουέαρ, στη συνοικία Ράθγκαρ του Δουβλίνου. Γονείς του είναι ο Τζον Στανισλάους και η Μαίρη Τζέην Τζόυς. Από τα δεκαπέντε παιδιά της οικογένειας, τα πέντε πεθαίνουν σε νηπιακή ηλικία. Ο Τζαίημς μεγαλώνοντας αναπτύσσει πιο στενή σχέση με τον κατά δύο χρόνια μικρότερό αδελφό του, Στανισλάους.\nΗ οικογένεια Τζόυς αντιμετωπίζει σοβαρά οικονομικά προβλήματα. Μετακομίζουν αρχικά στη συνοικία Ράθμινς και στη συνέχεια στη συνοικία Μπράι του Δουβλίνου.\nΟ Τζόυς στέλνεται εσώκλειστος στην ιησουιτική σχολή του Κλόνγκοους Γουντ Κόλετζ. Η καθολική εκπαίδευση που λαμβάνει θα επηρεάσει το έργο του και θα σφυρηλατήσει την έντονη αντίθεση του στον κληρικαλισμό.\nΠεθαίνει ο δημοκρατικός ηγέτης του κινήματος υπέρ της ανεξαρτησίας της Ιρλανδίας Τσαρλς Στιούαρτ Παρνέλ. Ο πατέρας του Τζόυς ήταν θερμός υποστηριχτής του. Η πολιτική δράση του Παρνέλ, η πύρινη ρητορική του, το δημοκρατικό του ήθος και η διακηρυγμένη αντίθεσή του προς την Ρωμαιοκαθολική Εκκλησία, επηρεάζουν βαθιά τον μικρό Τζόυς. Στις 6 Οκτωβρίου, σε ηλικία μόλις εννέα ετών, γράφει τους πρώτους του ποιητικούς στίχους με τον τίτλο EtTu, Healy, με τους οποίους τιμά τη μνήμη του Παρνέλ και επιτίθεται στους πολιτικούς του αντιπάλους. Τον ίδιο χρόνο αντιμετωπίζει προβλήματα υγείας. Το γεγονός αυτό σε συνδυασμό με τα οικονομικά προβλήματα που αντιμετωπίζει η οικογένειά του, αναγκάζουν τους Τζόυς να σταματήσουν τη φοίτηση του Τζαίημς στο Κλόνγκοους Γουντ Κόλετζ. Οι πιστωτές του πατέρα του κατάσχουν τα έπιπλα του σπιτιού τους. Οι Τζόυς αναγκάζονται να μετακομίσουν ξανά.\nΟ Τζόυς γράφεται μαζί με τον αδελφό του Στανισλάους στο ιησουϊτικό κολέγιο Μπελβεντέρε όπου, χάρη σε γνωριμίες του πατέρα τους, εξασφαλίζουν δωρεάν φοίτηση. Αποδεικνύεται λαμπρός μαθητής και διακρίνεται σε πολλούς διαγωνισμούς. Γνωρίζει για πρώτη φορά το έργο του Αριστοτέλη και του Θωμά Ακινάτη και επηρεάζεται βαθιά από τις ιδέες του τελευταίου. Νέα οικονομικά προβλήματα αναγκάζουν την οικογένειά του να μετακομίσει ξανά. Επιπρόσθετα, ο πατέρας του αντιμετωπίζει προβλήματα αλκοολισμού.\nΟ Τζόυς κάνει την πρώτη του μετάφραση: μεταφράζει από τα λατινικά στα ιρλανδικά το έργο O fons Bandusiae από τις Ωδές του Οράτιου. Πεθαίνει ο παππούς του Φίλιπ, που συνέδραμε οικονομικά την οικογένειά του. Πιθανότατα τον Αύγουστο του ίδιου έτους ο Τζόυς έχει την πρώτη του ερωτική εμπειρία.\nΤον Σεπτέμβριο γράφεται στο Πανεπιστήμιο του Δουβλίνου. Σπουδάζει αγγλική και ιταλική φιλολογία. Παρακολουθεί στο Δουβλίνο την θεατρική πρεμιέρα του έργου TheCountess Cathleen του Ιρλανδού εθνικού ποιητή και νομπελίστα Ουίλιαμ Μπατλερ Γέητς. Ο Τζόυς ασχολείται με τη δραματουργία και διαβάζει με πάθος τα έργα του Ίψεν. Αρχίζει να κόβει τους δεσμούς του με τον καθολικισμό. Αρνείται για πρώτη φορά να συμμετάσχει μαζί με την οικογένειά του στον εορτασμό του Πάσχα. Τον Μάιο του 1899 αρνείται να πάρει μέρος στις αντιδραστικές διαμαρτυρίες κατά του έργου του ΓέητςCountess Cathleen, το οποίο θεωρήθηκε αιρετικό.\nΣυμμετέχει στην φοιτητική θεατρική παράστασηCupid’s Confidant. Οι Τζόυς μετακομίζουν στη συνοικία Ρόγιαλ Τέρας, που θα απαθανατιστεί αργότερα στο περίφημο διήγημα του Τζαίημς Οι νεκροί. Τον Απρίλιο του 1990 επισκέπτεται για πρώτη φορά το Λονδίνο μαζί με τον πατέρα του. Γράφει το πρώτο του θεατρικό έργο με το τίτλοMy Brilliant Career, το οποίο όμως απορρίπτει ο εκδότης Ουίλιαμ Άρτσερ. Το έργο αυτό έχει χαθεί. Τον Απρίλιο του 1990 δημοσιεύει στην επιθεώρηση Fortnightly Review το δοκίμιο Το Νέο Δράμα του Ίψεν. Απευθύνει επιστολή στον Νορβηγό δραματουργό, στην οποία του εκφράζει τη μεγάλη εκτίμηση που τρέφει για τη δραματουργία του. Μεταφράζει δύο θεατρικά έργα του Γερμανού συγγραφέα Γκέρχαρτ Χάουπτμαν, τα οποία και προτείνει ν’ ανέβουν στο Θέατρο του Δουβλίνου• η πρότασή του απορρίπτεται. Στέλνει μια επιλογή από τα ποιήματά του στον Ουίλιαμ Άρτσερ, ο οποίος τα απορρίπτει και συμβουλεύει τον Τζόυς να μην τα δημοσιεύσει. Τον Οκτώβριο του 1901 δημοσιεύει το άρθρο The Day of the Rabblement, μια πολεμική κατά της σύγχρονης ιρλανδικής λογοτεχνίας, την οποία θεωρεί παρωχημένη. Τον Μάιο του 1902 δημοσιεύει ένα δοκίμιο για το έργο του Ιρλανδού ποιητή Τζέημς Κλάρενς Μάνγκαν. Τον Οκτώβριο επισκέπτεται το Λονδίνο όπου συναντάται με τον Ουίλιαμ Μπάτλερ Γέητς. Του εκφράζει με αυτοπεποίθηση την απογοήτευσή του για τον συντηρητισμό και τον εθνικιστικό χαρακτήρα που διακρίνει την ιρλανδική λογοτεχνία. Στις 27 Νοεμβρίου αποφοιτά από το πανεπιστήμιο.\nΣκέψεις για μόνιμη εγκατάσταση στο Παρίσι. Φιλοδοξεί να βιοποριστεί ως γιατρός και ως συγγραφέας παράλληλα. Για τον σκοπό αυτό γράφεται στην Ιατρική Σχολή της Αγίας Κεκιλίας του Δουβλίνου. Ταξιδεύει στο Παρίσι όπου γοητεύεται από τους μποέμ της γαλλικής πρωτεύουσας. Αποφασίζει να εγκαταλείψει την ιατρική. Βιοπορίζεται γράφοντας κριτικές βιβλίων σε εφημερίδα του Δουβλίνου. Επιστρέφει στην Ιρλανδία τα Χριστούγεννα.\nΓυρνά μέσω Λονδίνου στο Παρίσι στις 17 Ιανουαρίου. Αρχίζει τη συγγραφή ενός δοκιμίου για την αισθητική. Διαβάζει το μυθιστόρημα του Édouard Dujardin Les Lauriers sont coupés και εντυπωσιάζεται από την πρωτοποριακή αφηγηματική τεχνική τηςσυνειδησιακής ροής (stream of consciousness) που χρησιμοποιεί ο Γάλλος συγγραφέας. Τον Απρίλιο λαμβάνει από τον πατέρα τηλεγράφημα που τον καλεί να επιστρέψει επειγόντως στο Δουβλίνο: η μητέρα του είναι βαριά άρρωστη. Τελικά η Μαίρη Τζέην Τζόυς πεθαίνει στις 13 Αυγούστου του 1903. Ο Τζόυς αρνείται να γονατίσει μπροστά στο νεκροκρέβατο της μητέρας του και να ακολουθήσει τη νεκρώσιμη θρησκευτική τελετουργία. Το γεγονός αυτό τον σημαδεύει. Αργότερα θα ανασύρει από την μνήμη του αυτή την ενοχική εμπειρία και θα την χρησιμοποιήσει στον εσωτερικό μονόλογο του Στήβεν Ντένταλους στις σελίδες του Οδυσσέα. Συνεργάζεται ως κριτικός με την εφημερίδα Daily Express (3 Σεπτεμβρίου-19 Νοεμβρίου).\nΣτις 7 Ιανουαρίου γράφει το δοκίμιο Το πορτραίτο του καλλιτέχνη. Αρχίζει επίσης να γράφει τη νουβέλα Στήβεν Ήρωας. Μια ύστερη γραφή αυτού του έργου θα δημοσιευθεί για πρώτη φορά μετά τον θάνατό του, το 1944. Τον Φεβρουάριο Το πορτραίτο του καλλιτέχνη απορρίπτεται από τους εκδότες Έγκλιντον και Ράιαν.\nΤον Μάρτιο διορίζεται καθηγητής στο σχολείο Κλίφτον του Νταλκεϊ. Ένθερμος λάτρης της μουσικής, τον Μάιο συμμετέχει στο μουσικό φεστιβάλ Feis Ceoil, αλλά αποτυγχάνει καθώς δεν ξέρει να διαβάζει νότες. Στις 10 Ιουνίου ο Τζόυς γνωρίζει τον έρωτα της ζωής του, τη Νόρα Μπάρνακλ. Στις 16 Ιουνίου του 1904 βγαίνουν για πρώτη φορά ραντεβού. Η ημερομηνία αυτή ταυτίζεται με την ημερομηνία που εκτυλίσσεται οΟδυσσέας.\nΤον Σεπτέμβριο διαμένει για μερικές μέρες μαζί με δύο φίλους του στον πύργο Μαρτέλο, κοντά στο Δουβλίνο. Η εμπειρία αυτή θα αξιοποιηθεί αργότερα στο πρώτο κεφάλαιο του Οδυσσέα. Ο ένας από τους δύο φίλους του είναι ο Ιρλανδός ποιητής και αγωνιστής της ιρλανδικής ανεξαρτησίας Όλιβερ Στ. Τζον Γκόγκαρτι, ο οποίος απαθανατίζεται με το όνομα Μπακ Μάλλιγκαν στις σελίδες του διασημότερου μυθιστορήματος του Τζόυς.\nΣτη διάρκεια της διαμονής του στον πύργο διαπληκτίζεται έντονα δύο φορές με αγνώστους και τραυματίζεται. Επιστρέφει στο οικογενειακό του σπίτι. Επιθυμεί να ζήσουν ανοικτά ως εραστές με τη Νόρα, όμως ο συντηρητικός μικρόκοσμος του Δουβλίνου αποδεικνύεται καταπιεστικός. Η Νόρα τον πιέζει να παντρευτούν, ο ίδιος όμως αρνείται. Απορρίπτει τον γάμο ως μικροαστικό θεσμό. Αποφασίζουν να εγκαταλείψουν το Δουβλίνο και να επιχειρήσουν να ζήσουν ελεύθερα στην ευρωπαϊκή ενδοχώρα. Στις 8 Οκτωβρίου φτάνουν στη Ζυρίχη. Ο Τζόυς προσπαθεί ανεπιτυχώς να βρει δουλειά ως δάσκαλος στην τοπική Σχολή Μπέρλιτζ. Παρόλα αυτά, του προτείνεται να εργαστεί ως καθηγητής αγγλικών στον παράρτημα της Σχολής Μπέρλιζτ της Πόλα, στην Αδριατική, κοντά στην Τεργέστη, η οποία ανήκει πριν από τον Α’ Παγκόσμιο πόλεμο στην Αυστροουγγαρία.\nΣτη διάρκεια του 1904 δημοσιεύονται σε διάφορα έντυπα οι ιστορίες του Δύο ιππότες(σε πρώιμη γραφή), Έβελιν και Μετά τους αγώνες, που αργότερα θα εμφανιστούν στη συλλογή διηγημάτων Οι Δουβλινέζοι.\nΟ Τζόυς και η Νόρα εγκαθίστανται στην Τεργέστη. Στις 27 Ιουλίου γεννιέται ο πρωτότοκος γιος τους Τζόρτζιο. Δημοσιεύει μια πρώιμη εκδοχή του διηγήματος Η πανσιόν στην εφημερίδα Irish Homestead. Τον Σεπτέμβριο υποβάλλει τη συλλογή λυρικών ποιημάτων Μουσική δωματίου στον εκδότη Γκραντ Ρίτσαρντς, ο οποίος την απορρίπτει. Τον Οκτώβριο μετακομίζει μαζί τους στην Τεργέστη ο αδελφός του Στανισλάους. Τον Νοέμβριο υποβάλλει στον ίδιο εκδότη, με τον οποίον συνεχίζει να αλληλογραφεί τακτικά, μια εκδοχή της συλλογής διηγημάτων Οι Δουβλινέζοι. Το χειμώνα αρχίζει να γράφει το διήγημα Οι αδελφές (που και αυτό θα συμπεριληφθεί στην τελική εκδοχή των Δουβλινέζων), το οποίο και ολοκληρώνει στις αρχές του επόμενου χρόνου.\nΤον Ιούλιο ο Τζόυς και η Νόρα εγκαθίστανται στη Ρώμη. Βρίσκει προσωρινά δουλειά ως τραπεζικός υπάλληλος, την οποία όμως χάνει σχετικά σύντομα. Στο μεταξύ η Νόρα μένει έγκυος για δεύτερη φορά. Αποφασίζουν να επιστρέψουν στην Τεργέστη.\nΤον Ιανουάριο επικοινωνεί με τον εκδότη Έλκιν Μάθιους για πιθανή έκδοση της ποιητικής συλλογήςΜουσική δωματίου, την οποία ο Μάθιους τελικά εγκρίνει. Παραδίδει ιδιαίτερα μαθήματα αγγλικών για τα προς το ζην και παράλληλα δημοσιεύει άρθρα στα ιταλικά στην εφημερίδα της Τριέστης Il Piccolo dellaSera. Γνωρίζεται στην Τεργέστη με τον συγγραφέα Άρον Έτορε Σμιτς, πιο γνωστό με το ψευδώνυμο Ίταλο Σβέβο, ο οποίος γίνεται ένας από τους πιο ένθερμους φίλους και υποστηρικτές του Τζόυς. Τον Μάιο εκδίδεται η ποιητική συλλογή Μουσική δωματίου. Το καλοκαίρι ασθενεί και νοσηλεύεται για δύο περίπου μήνες. Στις 26 Ιουλίου γεννιέται η κόρη του Λουτσία Άννα. Αρχίζει να δουλεύει ξανά το έργο του Στήβεν Ήρωας, το οποίο σταδιακά θα μετατραπεί στο μυθιστόρημα Το πορτραίτο του καλλιτέχνη σε νεαρή ηλικία. Τον Νοέμβριο ο εκδότης Έλκιν Μάθιους απορρίπτει τους Δουβλινέζους.\nΓράφει ένα μεγάλο μέρος του παραπάνω μυθιστορήματος. Τον Αύγουστο η Νόρα, που είναι ξανά έγκυος, αποβάλλει.\nΤον Φεβρουάριο ο Τζόυς ασκεί σε κείμενό του κριτική στον Άμλετ του Σαίξπηρ για το υπερβολικά δραματικό ύφος του έργου. Σε νέο κείμενό του στις 21 Φεβρουαρίου ασκεί πολεμική στο ψυχολογικό μυθιστόρημα. Δείχνει ωστόσο ενδιαφέρον για την ψυχανάλυση και διαβάζει έργα των Φρόυντ και Γιουνγκ. Τον Μάιο εμφανίζονται τα πρώτα συμπτώματα ότι πάσχει από ιρίτιδα. Επισκέπτεται μαζί με τον γιο του Τζόρτζιο την Ιρλανδία. Επανασυνδέεται με τον παλιούς τους φίλους Όλιβερ Στ. Τζον Γκόγκαρτι και Βίνσεντ Κόσγκρεϊβ. Η σχέση του με τον δεύτερο είναι ανταγωνιστική. Ο Κόσγκρεϊβ του εξομολογείται ότι είχε ερωτικές σχέσεις με τη Νόρα. Ο Τζόυς κλονίζεται. Απευθύνει πυρετώδεις επιστολές προς τη Νόρα, την οποία κατηγορεί για μοιχεία και συγχρόνως της γράφει ότι την αγαπά περισσότερο και από την Παρθένο. Τελικά πείθεται ότι ο Κόσγκρεϊβ του είπε σκοπίμως ψέματα. Στις αρχές του Σεπτέμβρη υπογράφει συμβόλαιο για την έκδοση των Δουβλινέζων με τον οίκο Maunsel & Roberts. Στις 9 Σεπτεμβρίου επιστρέφει με τον Τζόρτζιο στην Τεργέστη. Συμφιλιώνεται με τη Νόρα. Συλλαμβάνει την ιδέα να ανοίξει κινηματογράφους στο Δουβλίνο και στην υπόλοιπη Ιρλανδία, όπου η νέα τεχνολογία δεν έχει ακόμα αφιχθεί. Συνεργάζεται σε αυτό το σχέδιο με επιχειρηματίες της Τεργέστης που χρηματοδοτούν την επιχείρηση. Επιστρέφει στο Δουβλίνο τον Οκτώβριο και στις 20 Δεκεμβρίου γίνονται τα εγκαίνια της αίθουσας Cinematographic Volta, με τον ίδιο ως μάνατζερ.\nΟ Τζόυς αρχίζει να δυσανασχετεί με τη δουλειά στον κινηματογράφο, που δεν πηγαίνει καλά εισπρακτικά. Τελικά η αίθουσα πωλείται, και ο Τζόυς ξαναγυρίζει στην Τεργέστη. Τον Ιούλιο ο εκδοτικός οίκος Maunsel & Roberts του ανακοινώνει ξαφνικά ότι αναβάλει την έκδοση των Δουβλινέζων, επειδή κρίνει ότι το ύφος των κειμένων και η οπτική του Τζόυς, που ξεμπροστιάζει τον μικροαστικό συντηρητισμό των κατοίκων της ιρλανδικής πρωτεύουσας, είναι ιδιαίτερα τολμηρά για τα ήθη της εποχής.\nΤον Ιούλιο ο Τζόυς επισκέπτεται για τελευταία φορά την Ιρλανδία. Πηγαίνει πρώτα στο Γκάλγουεϊ και κατόπιν στο Δουβλίνο. Η προσπάθειά του να πείσει τους εκδότες Maunsel & Roberts να κυκλοφορήσουν τους Δουβλινέζους αποτυγχάνει. Τον Σεπτέμβριο επικοινωνεί με εκδότες του Λονδίνου για πιθανή έκδοση των Δουβλινέζων. Γύρω στους 15 εκδότες βλέπουν το χειρόγραφο και το απορρίπτουν.\nΣτις αρχές της άνοιξης συλλαμβάνει την ιδέα για το έργο Τζιάκομο Τζόυς: μια σειρά ερωτικών στίχων σε πρώτο πρόσωπο και σε ελεύθερη φόρμα, που απευθύνονται σε μια «σκοτεινή κυρία». Το έργο αυτό, που καταλαμβάνει έκταση 16 σελίδων χειρογράφου, θα εκδοθεί τελικά μετά τον θάνατό του, το 1968. Με τη μεσολάβηση του Γέητς, ο Τζόυς επικοινωνεί γα πρώτη φορά με τον Έζρα Πάουντ. Ο τελευταίος αναλαμβάνει την αρχισυνταξία του περιοδικού TheEgoist, το οποίο συνεκδίδει η αναρχική φεμινίστρια συγγραφέας και διανοούμενη Ντόρα Μάρντσεν. Το περιοδικό ενισχύει οικονομικά η φιλότεχνη κομουνίστρια Χάριετ Σο Γουίβερ. Οι τρεις προαναφερθέντες θα βοηθήσουν τον Τζόυς να δημοσιεύσει τα έργα του, ενώ η Γουίβερ θα τον στηρίξει οικονομικά για ένα μεγάλο διάστημα. Αρχίζει να γράφει το θεατρικό έργο Εξορίες.\nΤον Ιανουάριο ο Γκραντ Ρίτσαρντς συμφωνεί να εκδώσει τους Δουβλινέζους στον δικό του οίκο. Τοβιβλίοκυκλοφορείτην 1ηΙουνίου. Ανάμεσα στον Φεβρουάριο και στον Σεπτέμβριο, το μυθιστόρημα Το πορτραίτο του καλλιτέχνη σε νεαρή ηλικίαδημοσιεύεται σε συνέχειες στις σελίδες του The Egoist. Τον Μάρτιο ο Τζόυς αρχίζει να γράφει τον Οδυσσέα. Διακόπτει όμως τη συγγραφή του για να συνεχίσει το θεατρικό έργο Εξορίες, το οποίο ολοκληρώνεται το 1915.\nΜε το ξέσπασμα του Α’ Παγκοσμίου πολέμου, στις αρχές του χρόνου οι Αυστριακοί θέτουν σε περιορισμό τον αδελφό του, Στανισλάους, όμως δεν ενοχλούν τον ίδιο τον Τζόυς, ο οποίος ζει και εργάζεται στην Τεργέστη. Συνεχίζει τη συγγραφή του Οδυσσέα. Μέχρι τον Ιούνιο ολοκληρώνει την πρώτη γραφή των έξι πρώτων επεισοδίων του βιβλίου (Τηλεμάχεια, Νέστωρ, Πρωτέας, Καλυψώ, Λωτοφάγοι, Άδης) και δουλεύει τις πρώτες σελίδες του έβδομου (Αίολος). Στα τέλη του Ιουνίου ταξιδεύει στην Ελβετία. Συνεχίζει να αντιμετωπίζει οικονομικά προβλήματα. Με τη μεσολάβηση του Γέητς και του Πάουντ, ενισχύεται με ένα ποσό από τη Βασιλικό Ταμείο Χρηματοδότησης της Λογοτεχνίας.\nΕπιχορηγείται από το Βασιλικό Θησαυροφυλάκιο. Στις 29 Δεκεμβρίου ο οίκος B. W. Huebschεκδίδει Το πορτραίτο του καλλιτέχνη σε νεαρή ηλικία στη Νέα Υόρκη. Πιθανή συνάντηση του Τζόυς του Λένιν στο Café Odéon, στο Παρίσι.\nΣτις 12 Φεβρουαρίου Το πορτραίτο του καλλιτέχνη σε νεαρή ηλικία εκδίδεται στο Λονδίνο. Συνεχίζει να δουλεύει τον Οδυσσέα. Γράφει στις σημειώσεις του ότι θεωρεί πως το θέμα της Οδύσσειας του Ομήρου «είναι το πιο ανθρώπινο στην παγκόσμια λογοτεχνία». Στη διάρκεια του χρόνου χειροτερεύει το πρόβλημα του Τζόυς με την όρασή του. Πάσχει από οξύ γλαύκωμα. Το καλοκαίρι κάνει την πρώτη εγχείρηση στα μάτια του. Στις 12 Οκτωβρίου ταξιδεύει στο Λοκάρνο. Το εύκρατο κλίμα της περιοχής τον βοηθά να αναρρώσει. Ανάμεσα στον Δεκέμβριο του 1917 και τον Ιανουάριο του 1918 στέλνει στον Πάουντ τα τρίτα πρώτα κεφάλαια του Οδυσσέα. Ο Πάουντ ενθουσιάζεται.\nΤον Ιανουάριο επιστρέφει στη Ζυρίχη. Δέχεται την οικονομική στήριξη της εύπορης φιλότεχνης Ήντιθ Ροκφέλερ-Μακ Κόρμικ. Σε συνεργασία με τον Κλοντ Γ. Σάικς δημιουργούν το θεατρικό θίασο English Players. Το πρώτο έργο που ανεβάζουν είναι τοΗ σημασία να είσαι σοβαρός του Όσκαρ Ουάιλντ. Ο θίασος διαλύεται σύντομα λόγω οικονομικών διαφωνιών.\nΤον Μάρτιο το περιοδικό Little Review της Νέας Υόρκης αρχίζει να δημοσιεύει σε συνέχειες τον Οδυσσέα. Μέχρι τον Σεπτέμβριο του 1920 δημοσιεύονται σχεδόν τα μισά επεισόδια του μυθιστορήματος. Τον Απρίλιο η Βιρτζίνια Γουλφ εκφράζει ενδιαφέρον να εκδώσει τον Οδυσσέα στην Αμερική. Όταν διαβάζει το χειρόγραφο, το απορρίπτει. Εκφράζει σε επιστολές της έντονες διαφωνίες με την «χαοτική» αφηγηματική τεχνική του Τζόυς.\nΣτις 25 Μαΐου εκδίδεται το θεατρικό έργο Εξορίες στο Λονδίνο και στη Νέα Υόρκη. Στη Ζυρίχη ο Τζόυς συνδέεται φιλικά με τον Άγγλο ζωγράφο Φρανκ Μπάντγκεν. Ο τελευταίος θα δημοσιεύσει αργότερα αποσπάσματα από τις συζητήσεις του με τον Τζόυς για τη αισθητική, τη λογοτεχνία και φιλοσοφία στο έργο του James Joyce and the making of ‘Ulysses’, and other writings.\nΣτις αρχές του φθινοπώρου η Ήντιθ Ροκφέλερ – Μακ Κόρμικ αποσύρει την οικονομική της υποστήριξη και ο Τζόυς αναγκάζεται να επιστέψει στην οικογένειά του στην Τεργέστη. Εκεί παραδίδει και πάλι μαθήματα αγγλικών και συνεχίζει να δουλεύει τονΟδυσσέα. Τον Φεβρουάριο ολοκληρώνει τα επεισόδια Σκύλλα και Χάρυβδη καιΣυμπληγάδες Πέτρες, τα οποία και στέλνει στον Πάουντ. Μέρη του έργου δημοσιεύονται σε συνέχειες στις σελίδες του The Egoist. Τον Ιούνιο ολοκληρώνει το επεισόδιο Σειρήνες.\nΣε επιστολή στον Τζόυς, ο Έζρα Πάουντ του γράφει ότι τον θεωρεί «τον καλύτερο αγγλόφωνο συγγραφέα από την εποχή του Χένρυ Τζέημς και του Τόμας Χάρντυ». Τον Ιούνιο ο Τζόυς ταξιδεύει με τον γιο του στη Ιταλία για να συναντηθεί με τον Πάουντ. Ο Πάουντ τον πείθει να ζήσει στο Παρίσι για να προωθήσει καλύτερα το έργο του. Οι Τζόυς εγκαθίστανται στη γαλλική πρωτεύουσα στο τέλος του μήνα. Στις 15 Αυγούστου ο Τζόυς γνωρίζεται με τον Τ. Σ. Έλλιοτ. Οι δύο συγγραφείς αρχίζουν να αλληλογραφούν. Τον Οκτώβριο μια αμερικανική συντηρητική οργάνωση, η Κοινωνία της Νέας Υόρκης για την Πάταξη της Ανηθικότητας, καταθέτει αγωγή κατά της επιθεώρησης Little Review για τη δημοσίευση άσεμνωναποσπασμάτων από τον Οδυσσέα. Η επιθεώρηση αναγκάζεται να διακόψει τη δημοσίευση έχοντας φτάσει έως το επεισόδιο Τα βόδια του Ήλιου. Εκδίδεται δικαστική απόφαση που απαγορεύει την δημοσίευση του έργου ή μερών του στις Η.Π.Α.\nΒάζει τις τελευταίες πινελιές στον Οδυσσέα. Μέχρι τον Μάρτιο ολοκληρώνει τη γραφή του επεισοδίου Εύμαιος. Τον Απρίλιο ο Τζόυς γνωρίζει στο Παρίσι την Σύλβια Μπητς, ιδιοκτήτρια του αγγλόφωνου βιβλιοπωλείου Shakespeare & Co. και του ομώνυμου εκδοτικού οίκου. Η Μπητς ενθουσιάζεται με τον Οδυσσέα και δέχεται να εκδώσει το έργο. Στις 22 Απριλίου, η Βαλερί Λαμπρό, η οποία έχει ήδη διαβάσει το χειρόγραφο, δημοσιεύει μια πολύ εγκωμιαστική κριτική για τον Οδυσσέα στην επιθεώρηση NouvelleRevue Française. Το δημοσίευμα αυτό δίνει τον τόνο για τις κριτικές που θα ακολουθήσουν μετά τη έκδοση του μυθιστορήματος. Στα μέσα του Αυγούστου ο Τζόυς ολοκληρώνει το κεφάλαιο Πηνελόπη. Οι επιστολές που του έχει στείλει η Νόρα, με την ελευθεριότητα που χαρακτηρίζουν τη στίξη και το συντακτικό τους, επηρεάζουν τον Τζόυς στην προσπάθειά του να μεταφέρει στο χαρτί τον εσωτερικό μονόλογο της Μόλλυς Μπλουμ, κεντρικής ηρωίδας του Οδυσσέα. Ο Τζόυς ξαναδουλεύει τον Αίολο και προσθέτει νέα στοιχεία στα επεισόδια Άδης και Οι Λωτοφάγοι. Αποφασίζει να ξαναδουλέψει την Τηλεμάχεια, όμως τελικά διατηρεί σχεδόν άθικτη την αρχική γραφή του επεισοδίου. Στις 20 Οκτωβρίου ολοκληρώνει το επεισόδιο Ιθάκη.\nΣτις 2 Φεβρουαρίου, την ημέρα των τεσσαρακοστών γενεθλίων του Τζόυς, ο οίκος Shakespeare & Co. εκδίδει τον Οδυσσέα σε 1.000 αντίτυπα, εκ των οποίων τα 750 είναι αριθμημένα. Η Νόρα αρνείται να διαβάσει το βιβλίο.\nΤον Μάρτιο ο Τζόυς γνωρίζεται στο Παρίσι με τον Έρνεστ Χέμινγουεϊ, ο οποίος έχει ήδη διαβάσει τον Οδυσσέα. Σε επιστολή του προς τον συγγραφέα Σέργουντ Άντερσον ο Χέμινγουεϊ γράφει ότι «ο Τζόυς έγραψε ένα αναθεματισμένα θαυμάσιο βιβλίο». Ο Αμερικανός συγγραφέας βοηθά οικονομικά τον Τζόυς ενώ συμμετέχει και στην καμπάνια για την άρση της απαγόρευσης της δημοσίευσης του Οδυσσέα στις Η.Π.Α. Την Πρωταπριλιά η Νόρα και τα δύο παιδιά της ταξιδεύουν στην Ιρλανδία, όμως ξεσπά ο ιρλανδικός εμφύλιος πόλεμος και επιστρέφουν στο Παρίσι. Στις 18 Μαΐου ο Τζόυς γνωρίζεται με τον Μαρσέλ Προυστ. Τον Αύγουστο ο Τζόυς ταξιδεύει στο Λονδίνο, ενώ συνεχίζει πάντα να αντιμετωπίζει σοβαρό πρόβλημα με την όρασή του. Τον Οκτώβριο επισκέπτεται τη Νίκαια. Στις 18 Νοεμβρίου ο Τζόυς παρευρίσκεται στην κηδεία του Προυστ.\nΣτις 10 Μαρτίου ο Τζόυς φτιάχνει το πρώτο σκαρίφημα για τους χαρακτήρες του έργου του Η αγρύπνια των Φίνεγκαν. Στην Αμερική συνεχίζεται η απαγόρευση της κυκλοφορίας του Οδυσσέα. Εισάγονται πειρατικά αντίτυπα, πολλά από τα οποία κατάσχονται από τις τελωνειακές αρχές και καταστρέφονται. Αντίτυπα του έργου κατάσχονται και από τα Τελωνεία του Λονδίνου.\nΤο πρόβλημα όρασης του Τζόυς χειροτερεύει. Τον Απρίλιο τα πρώτα αποσπάσματα από την Αγρύπνια των Φίνενγκαν δημοσιεύονται στο περιοδικό Transatlantic Review(Παρίσι). Το έργο εμφανίζεται με τον προσωρινό τίτλο Workin Progress, που θα διατηρηθεί και στις επόμενες προδημοσιεύσεις. Ο εκδοτικός οίκος B. W. Heubsch κυκλοφορεί την πρώτη βιογραφία του Τζόυς με τον τίτλο James Joyce: His First FortyYears, έργο του Χέρμπερτ Γκόρμαν.\nΤον Αύγουστο οι Τζόυς ταξιδεύουν στη Βρετάνη και τον Σεπτέμβριο περνούν τρεις εβδομάδες στο Λονδίνο. Ένα δεύτερο απόσπασμα από την Αγρύπνια των Φίνεγκανδημοσιεύεται στο λονδρέζικο περιοδικό Criterion. Την 1η Οκτωβρίου η επιθεώρησηNavired’ Argent (Παρίσι) δημοσιεύει το απόσπασμα Άννα Λίβια Πλουραμπέλ.\nΑπό τον Ιούλιο έως τον Σεπτέμβριο του 1926 ζει στην Οστάνδη και στις Βρυξέλλες. Δουλεύει τα τρίτο και το τέταρτο κεφάλαιο της Αγρύπνιας των Φίνεγκαν. Στις αρχές του 1927 παθαίνει κατάθλιψη. Είναι απογοητευμένος από την εξέλιξη της γραφής του μυθιστορήματος. Εξομολογείται σε φίλους του ότι σκέφτεται να το παρατήσει, όμως τελικά ανακαλεί. Τον Απρίλιο η παρισινή επιθεώρηση transition δημοσιεύει νέα αποσπάσματα από την Αγρύπνια των Φίνεγκαν. Η προδημοσίευση του έργου στο ίδιο έντυπο θα συνεχιστεί μέχρι τον Μάιο του 1938. Στις 6 Ιουλίου εκδίδεται από τον οίκο Shakespeare & Co. η συλλογή Poems Penyeach., που περιλαμβάνει 13 ποιήματα του Τζόυς τα οποία γράφτηκαν ανάμεσα στο 1924 και στο 1927.\nΓνωρίζεται στο Παρίσι με τον Σάμιουελ Μπέκετ. Ο 23χρονος τότε Μπέκετ επηρεάζεται βαθειά από τη γνωριμία του με τον Τζόυς, το έργο του οποίου θαυμάζει. Συνδέεται φιλικά μαζί του αλλά και με τα υπόλοιπα μέλη της οικογένειας Τζόυς, ειδικά με την Λουτσία. Ο Μπέκετ αναλαμβάνει χρέη γραμματέα του Τζόυς, ο οποίος, λόγω των προβλημάτων όρασης που αντιμετωπίζει, χρειάζεται βοήθεια στην εργασία του. Ο Μπέκετ τον βοηθά στην έρευνα για την Αγρύπνια των Φίνενγκαν και στην ταξινόμηση του υλικού. Επίσης δαχτυλογραφείτα δύο πρώτα κεφάλαια του μυθιστορήματος. Το 1929 ο Μπέκετ συμμετέχει μαζί με τον Στανισλάους Τζόυς και άλλους συγγραφείς στο βιβλίο Our Exagmination Round His Factification for Incamination of Workin Progress, μια συλλογή δοκιμίων που υπερασπίζονται το ανολοκλήρωτο μυθιστόρημα του Τζόυς, το οποίο διχάζει τους κριτικούς.\nΟ Τζόυς ταξιδεύει στη Διέπη, στη Ρουέν, στην Τουλόν και στο Σάλτσμπουργκ. Στις 27 Ιουνίου ο Τζόυς συναντά για πρώτη φορά τον Σκοτ Φιτζέραλντ σε δείπνο που παραθέτει η εκδότρια του Οδυσσέα Σύλβια Μπητς. Ο Τζόυς λέει το εξής προφητικό για τον συγγραφέα του Μεγάλου Γκάτσμπυ: «Αυτός ο νεαρός πρέπει να είναι τρελός, πολύ φοβάμαι ότι θα κάνει κακό στον εαυτό του». Στις 20 Οκτωβρίου το απόσπασμα Άννα Λίβια Πλουραμπέλ από την Αγρύπνια των Φίνεγκαν εκδίδεται αυτόνομα σε τόμο. Τον Νοέμβριο η Νόρα υποβάλλεται σε εγχείρηση. Επιστρέφουν στο Παρίσι. Τον Φεβρουάριο του 1929 κυκλοφορεί η γαλλική έκδοση του Οδυσσέα σε μετάφραση του Ογκίστ Μορέλ.\nΛάτρης της μουσικής και κυρίως της όπερας, ο Τζόυς καταβάλει προσπάθειες για να προωθήσει τον ιρλανδικής καταγωγής τενόρο Τζον Ο’ Σάλιβαν. Τον Μάιο και τον Ιούνιο υποβάλλεται σε μια σειρά επεμβάσεων στα μάτια στη Ζυρίχη. Τον Ιούνιο δημοσιεύεται άλλο ένα απόσπασμα από την Αγρύπνια των Φίνεγκαν με τον τίτλο Haveth Childers Everywhere. Περνά τον Ιούλιο και τον Αύγουστο αρχικά στο Λονδίνο και κατόπιν στην Ουαλία. Στις 10 Δεκεμβρίου παντρεύεται ο γιος του, Τζόρτζιο. Εκδίδεται η μελέτη του Στιούαρτ Γκίλμπερτ James Joyce’s Ulysses, με την επίβλεψη του ίδιου του Τζόυς.\nΤον Μάιο ο Τζόυς και η Νόρα εγκαταλείπουν το Παρίσι και μετακομίζουν στο Λονδίνο. Εγκαθίστανται σε ένα διαμέρισμα στο Κένσινγκτον. Στις 4 Ιουλίου ο Τζαίημς Τζόυς και η Νόρα Μπάρνακλ παντρεύονται με πολιτικό γάμο. Δικαιολογούν την απόφασή τους λέγοντας ότι το έκαναν «για λόγους διαθήκης». Τον Σεπτέμβριο μετακομίζουν και πάλι στο Παρίσι. Στις 29 Δεκεμβρίου πεθαίνει ο πατέρας του, Τζον Στανισλάους Τζόυς.\nΣτις 15 Φεβρουαρίου γεννιέται ο εγγονός του Στήβεν Τζαίημς Τζόυς. Τον Μάρτιο η κόρη του Λουτσία παθαίνει εγκεφαλικό επεισόδιο. Είναι η πρώτη ένδειξη ότι πάσχει από σχιζοφρένεια. Η σχέση της με τον Μπέκετ διαλύεται. Διαμένει για ένα διάστημα στο Φέλντκιρχ της Αυστρίας μαζί με τη σύζυγο του συγγραφέα, μεταφραστή και κριτικού λογοτεχνίας Εζέν Ζολάς, υποστηρικτή του έργου του Τζόυς. Οι γονείς της την επισκέπτονται τον Σεπτέμβριο και έπειτα ταξιδεύουν στη Ζυρίχη. Εκεί η Λουτσία υποβάλλεται σε ψυχοθεραπεία υπό την επίβλεψη του Καρλ Γιουνγκ, ο οποίος, όταν διάβασε τονΟδυσσέα, υποστήριξε ότι ο συγγραφέας του βιβλίου πάσχει από σχιζοφρένεια. Ο Πολ Λεόν αναλαμβάνει γραμματέας του Τζόυς αντικαθιστώντας τον Μπέκετ. Ο Λεόν θα διασώσει τις επιστολές του Τζόυς, που σήμερα ανήκουν στο αρχείο της Εθνικής Βιβλιοθήκης της Ιρλανδίας.\nΤον Μάιο οι Τζόυς ταξιδεύουν στη Ζυρίχη και στη συνέχεια επισκέπτονται το Εβιάν, κοντά στην λίμνη της Γενεύης, όπου νοσηλεύεται η Λουτσία. Στις 6 Δεκεμβρίου εκδίδεται η ιστορική απόφαση του Αμερικανού δικαστή Τζον Μ. Γούλσεϊ, που άρει την απαγόρευση της κυκλοφορίας του Οδυσσέα στις Η.Π.Α.\nΤον Φεβρουάριο ο Οδυσσέας εκδίδεται στη Νέα Υόρκη. Τον Απρίλιο ο Τζόυς ταξιδεύει στη Ζυρίχη για να κάνει εξετάσεις στα μάτια του. Περνάει στην Ελβετία το μεγαλύτερο μέρος του χρόνου για να είναι κοντά στην Λουτσία. Τον Ιούνιο δημοσιεύεται το απόσπασμα The Mime of Mick Nick and the Maggies από την Αγρύπνια των Φίνεγκαν. Στο τέλος του χρόνου εκδίδεται το βιβλίο του Φρανκ Μπάντγκεν James Joyce and theMaking of Ulysses.\nΣτο τέλος του Ιανουαρίου ο Τζόυς επιστρέφει στο Παρίσι. Η Λουτσία, που δείχνει σημάδια καλυτέρευσης, εγκαθίσταται αρχικά στο Λονδίνο και κατόπιν στο Δουβλίνο, όπου μένει μαζί με την παλιά ευεργέτη του Τζόυς, Χάριετ Σο Γουίβερ. Στις 22 Οκτωβρίου κυκλοφορεί στις Η.Π.Α., σε 1.500 αντίτυπα, η συλλεκτική εικονογραφημένη έκδοση του Οδυσσέα με σχέδια του Ανρί Ματίς.\nΣτις 3 Οκτωβρίου κυκλοφορεί η πρώτη βρετανική έκδοση του Οδυσσέα. Τον Δεκέμβριο κυκλοφορεί η συγκεντρωτική έκδοση των ποιημάτων του Τζόυς.\nΤον Αύγουστο ταξιδεύει ξανά στη Ζυρίχη. Τον Οκτώβριο εκδίδεται σε τόμο το κεφάλαιοStoriella as She Is Syung, από την Αγρύπνια των Φίνεγκαν. Είναι το τελευταίο απόσπασμα που δημοσιεύεται πριν από την τελική έκδοση του βιβλίου.\nΣτις 13 Ιανουαρίου ο Τζόυς συνθέτει το Γράμμα και τον μονόλογο της Άννας. Το πιο φιλόδοξο έργο του, Η αγρύπνια των Φίνεγκαν, ολοκληρώνεται.\nΣτις 2 Φεβρουαρίου, ημέρα των πεντηκοστών έβδομων γενεθλίων του, ο Τζόυς παραλαμβάνει το πρώτο τυπωμένο βιβλίο του μυθιστορήματός του. Στις 4 Μαΐου Η αγρύπνια των Φίνεγκαν εκδίδεται συγχρόνως στο Λονδίνο και στη Νέα Υόρκη. Τον Αύγουστο οι Τζόυς ταξιδεύουν στη Βέρνη. Το ξέσπασμα του Β’ Παγκοσμίου πολέμου τους βρίσκει στη Ζυρίχη. Επιστρέφουν στη Γαλλία και εγκαθίστανται κοντά στο Βισύ, όπου νοσηλεύεται πλέον η Λουτσία.\nΜετά την γερμανική κατάληψη της Γαλλίας, στις 14 Δεκεμβρίου οι Τζόυς γυρίζουν στην ουδέτερη Ελβετία. Δεν κατορθώνουν να εξασφαλίσουν άδεια εξόδου από τη χώρα για τη Λουτσία.\nΣτις 11 Ιανουαρίου εισάγεται σε νοσοκομείο της Ζυρίχης και υποβάλλεται σε εγχείρηση προχωρημένου έλκους. Στις 13 Ιανουαρίου ο Τζαίημς Τζόυς χάνει τη μάχη με τον θάνατο. Κηδεύεται στο κοιμητήριο Φλάντερν της Ζυρίχης. Στην κηδεία του ο Ελβετός τενόρος Max Meili τραγουδά το Addio terra, addio cielo από την όπερα Ορφέας του Μοντεβέρντι. Στον τάφο του συγγραφέα αναγράφεται: “He Lived, he loved, He laughed, he left. James Joyce”. Η Νόρα Τζόυς φεύγει από τη ζωή 10 χρόνια μετά τον σύζυγό της, στις 10 Απριλίου του 1951.\nΕπιμέλεια-εισαγωγή: Ελένη Κεχαγιόγλου\nΔουβλινέζοιΕλένη ΚεχαγιόγλουΝόρα ΜπάρνακλΟδυσσέαςΤζέιμς ΤζόιςΤζαίημς ΤζόυςΤο ξύπνημα του ΦίνεγκανJames Joyce\nPrevious Post: Ρετρό #107 – Σιβηρία\nΠαράθεμα: Το Δουβλίνο του Τζέιμς Τζόις | Μεταρρύθμιση\n13 Ιανουαρίου 2016 στο 23:07\n15 Αυγούστου 2016 στο 21:06


Google+ To Φανάρι : Αμφίπολη: Η Περσεφόνη το τρίτο πρόσωπο στο ψηφιδωτό\nΑμφίπολη: Η Περσεφόνη το τρίτο πρόσωπο στο ψηφιδωτό\nΑποκαλύφθηκε το τρίτο πρόσωπο που βρίσκεται πλάι στο γενειοφόρο άντρα στο ψηφιδωτό στο τάφο της Αμφίπολης. Σύμφωνα με τις ανακοινώσεις που έγιναν από την ΚΗ Εφορεία Προϊστορικών και Κλασικών Αρχαιοτήτων το πρόσωπο αυτό είναι η Περσεφόνη, η οποία φορά λευκό χιτώνα που συγκρατείται στο ύψος του στήθους με μία λευκή ταινία και έχει μία τραγική μορφή. Έχει επίσης υψωμένο το αριστερό της χέρι προς τα πάνω και φέρει κόσμημα στον καρπό του αριστερού της χεριού. Είναι εκπληκτική η παράσταση όχι μόνον για τον χρωματικό της πλούτο, αλλά και για την τέλεια εκτέλεση του σχεδίου.\nΣτην παράσταση του ψηφιδωτού παρουσιάζεται και η τρίτη διάσταση, ιδιαίτερα στην απεικόνιση του ψυχοπομπού και της Περσεφόνης. Είναι φανερό ότι η παράσταση παραπέμπει και στην αντίστοιχη της αρπαγής της Περσεφόνης, στον λεγόμενο Τάφο της Περσεφόνης, στο βασιλικό νεκροταφείο των Αιγών. Όμως η παράσταση της αρπαγής της Περσεφόνης, στις Αιγές είναι τοιχογραφία. Εδώ, για πρώτη φορά, απαντάται σε βοτσαλωτό ψηφιδωτό, σε ταφικό μνημείο. Οι διαστάσεις του ψηφιδωτού δαπέδου ήτοι 4,5Χ3.\nΠρόκειται για την πρώτη φορά που βρίσκεται τέτοια αναπαράσταση σε ψηφιδωτό σε τάφο. Το ψηφιδωτό μετά την αποκάλυψη πλύθηκε με ειδικό τρόπο και έγινε αμέσως επικάλυψη με φύλλα φελιζόλ. Από πάνω μπαίνει ειδικό δάπεδο ώστε να μπορούν οι αρχαιολόγοι να προχωρούν στα ενδότερα του τάφου.\nΚατά τη διάρκεια των ανασκαφικών εργασιών, οι οποίες συνεχίζονται με εντατικούς ρυθμούς στην Αμφίπολη, αφαιρέθηκαν από τον λόφο οι επιχώσεις και τα μπάζα της ανασκαφής Λαζαρίδη. Έχει ήδη ολοκληρωθεί η αφαίρεση στη δυτική πλευρά και συνεχίζονται οι εργασίες πίσω και ανατολικά από τη θόλο.\nΣήμερα κατά την αφαίρεση και των τελευταίων στρωμάτων χώματος από την ανατολική πλευρά του ψηφιδωτού, αποκαλύφθηκε η τρίτη μορφή της παράστασης, πίσω από τον γενειοφόρο άνδρα, ο οποίος - εκτός από το στεφάνι - φοράει και κόκκινο ιμάτιο.\nΑναρτήθηκε από Το Φανάρι στις 10/17/2014 08:35:00 μ.μ.\nΕτικέτες Επικαιρότητα , Ιστορικά Θέματα\nΕκλογές; Ποιές εκλογές; Εδώ κοιτάτε: Το βίντεο που πρέπει να το δείτε όλοι ! Όλη η αλήθεια για τους λαθρομετανάστες !\nΈνα ασυνήθιστο βίντεο, από αυτά που δεν περιμένει κανείς να δει, κάνει τον γύρο του διαδικτύου και προκαλεί μεγάλες αντιδράσεις. Στο βίν...\nΕΚΤΑΚΤΟ: Σύγκρουση μεταξύ Σέρβων-Κοσοβάρων στη Μιτρόβιτσα – Πυρά με αυτόματα όπλα κατά αλβανικών ΕΔ (Βίντεο-φωτογραφίες)\nΤου Ευάγγελου Δ. Κόκκινου Μεγάλη «φωτιά» άναψε σήμερα στο Κοσσυφοπέδιο ανάμεσα σε Σέρβους και Κοσοβάρους με κανονικές μάχες, σε μια ε...


«Δεν με ενδιαφέρει τίποτε άλλο παρά να πεθάνω σαν χριστιανή» - Ιερός Ναός Αγίου Νικολάου Πλωμαρίου\nαναρτήθηκε στις 25 Νοε 2010, 2:59 π.μ. από το χρήστη Ι.Ν. Αγίου Νικολάου Πλωμαρίου [ ενημερώθηκε 25 Νοε 2010, 3:00 π.μ. ]\nΤα λόγια των δύο κατασκόπων προς τη Ραάβ, όταν οι Ισραηλίτες ανέβαιναν για την κατάκτηση της γης της επαγγελίας, αποτελούν προφητική προτύπωση για την Εκκλησία, ότι είναι χώρος σωτηρίας·«θα μαζέψεις όλους τους δικούς σου κάτω από τη στέγη σου και θα διασωθούν, γιατί όσοι τυχόν θα βρεθούν έξω από το σπίτι θα χαθούν».\nΑυτά τα λόγια οπωσδήποτε αναφέρονται στην Εκκλησία που είναι η στέγη της ασφάλειας και το σπίτι της σωτηρίας. Ο άγιος Κλήμης ο επίσκοπος Ρώμης, του οποίου χθες εορτάσαμε την ιερή μνήμη, στην περίφημη επιστολή του προς Κορινθίους τα λόγια αυτά από την Παλαιά Διαθήκη έτσι τα ερμηνεύει, ότι δηλαδή αφορούν προφητικά στην Εκκλησία. «είναι ολοφάνερο ότι με το αίμα του Κυρίου θα λυτρωθούν όλοι, που έχουν την ελπίδα τους στο Θεό». Η Εκκλησία είναι η θεία Λειτουργία και η Ευχαριστία, είναι η θεία Κοινωνία, το αίμα του Κυρίου, η Εκκλησία είναι η λύτρωση και η σωτηρία των ανθρώπων. Και η εντολή σε κάθε ποιμένα και επίσκοπο είναι να συνάξει κάτω από την Εκκλησία όλους τους πιστούς και κανένας, σε τέτοιες δύσκολες και κρίσιμες ώρες, να μη μείνει έξω από την Εκκλησία. Τί άλλο να κηρύξουμε σήμερα, εορτάζοντας την ιερή μνήμη της άγιας Αικατερίνης; Τη μνήμη μιας γυναίκας εορτάζουμε και τα λόγια προς μια γυναίκα επαναλαμβάνουμε. Οι δύο κατάσκοποι Ισραηλίτες είπαν στη Ραάβ να βάλει ένα κόκκινο σημάδι έξω από το σπίτι της, για να το γνωρίσουν όταν θα έλθουν οι κατακτητές· αυτό το κόκκινο είναι το αίμα του Κυρίου. Μα η αγία Αικατερίνα, όχι απλώς με μια κόκκινη σημαία, μα με το ίδιο το αίμα του μαρτυρίου της, κόκκινο και ζωντανό, μας δείχνει τον άγιο τόπο και τρόπο της σωτηρίας μας. Το κόκκινο θα μας σώσει. Και μην πηγαίνει παρακαλώ ο νους σας στην κόκκινη επανάσταση του αιώνα μας. Για το αίμα του Κυρίου και για το αίμα των Μαρτύρων λέγω. Για τη θεία Ευχαριστία ομιλώ, που είναι η Εκκλησία. Ελάτε, αδελφοί μου, να λειτουργήσουμε. Ελάτε να κοινωνήσουμε, «εις άφεσιν αμαρτιών και εις ζωήν αιώνιον». Αμήν.\n(ο Σ.κ.Κ.Δ. «Ο λόγος του Θεού», τ.Α΄)


Ο Δ. Παπαδημούλης: "Να μη δοθεί το λάθος σήμα ότι ξεμπερδέψαμε με τον κορονοϊό" | ΣΥΡΙΖΑ Συνασπισμός Ριζοσπαστικής Αριστεράς\n• Δ. Παπαδημούλης στον τ/σ Kontra: «Έχει ιδιαίτερη σημασία να μη δοθεί το λάθος σήμα, και μάλιστα από αξιωματούχους και υπουργούς, ότι ξεμπερδέψαμε με τον κορονοϊό - Να πιάσουν τόπο τα λεφτά, μακριά από οποιαδήποτε πρακτική πελατειακών δικτύων και διαφθοράς»\n• «Η περίπτωση του κ. Λούλη είναι μια ακόμη περίπτωση fake αριστείας, σε βαθμό εξαπάτησης, και ακραίας κομματικοποίησης που ξεπληρώνει παλιά γραμμάτια που έχουν σχέση με τον πατέρα Μητσοτάκη – Να παραιτηθεί ή να τον διώξει ο πρωθυπουργός»\n• «Τώρα δεν είναι ώρα για εξωραϊσμούς, ούτε για να λέμε ότι η κυβέρνηση τα κάνει όλα τέλεια, στο πλαίσιο μιας φιλοκυβερνητικής προπαγάνδας, που έχει κοντά ποδάρια»\nΣε τηλεοπτική του εμφάνιση στον τ/σ Kontra και την Αναστασία Γιάμαληο Αντιπρόεδρος του Ευρωκοινοβουλίου και επικεφαλής της ευρωομάδας του ΣΥΡΙΖΑ – Προοδευτική Συμμαχία, Δημήτρης Παπαδημούλης, αναφέρθηκε στα εξής:\nΗ περίπτωση του κ. Λούλη είναι μια ακόμη περίπτωση fake αριστείας, σε βαθμό εξαπάτησης, και ακραίας κομματικοποίησης που ξεπληρώνει παλιά γραμμάτια που έχουν σχέση με τον πατέρα Μητσοτάκη – Να παραιτηθεί ή να τον διώξει ο πρωθυπουργός\nΟ κ. Λούλης συνελήφθη ψευδόμενος να παραβιάζει το νόμο, ο οποίος επιβάλλει ο Γενικός Γραμματέας να έχει πτυχίο ελληνικού ή ισότιμου αναγνωρισμένου ξένου πανεπιστημίου. Στην περίπτωσή του δεν εφαρμόζεται ο νόμος, επομένως υπάρχουν δύο δυνατότητες: ή να υποβάλλει ο ίδιος την παραίτησή του ή να τον διώξει ο πρωθυπουργός.\nΟ κ. Λούληςείναι ζημιά για την κυβέρνηση στο τομέα που του έχει ανατεθεί, διότι είναι Γ.Γ. στο υπουργείο Τουρισμού και πριν λίγες μέρες δήλωνε, την ώρα που «άνοιγε» ο τουρισμός, ότι βεβαίως και δεν θα πάει σε ξενοδοχείο να περιμένει στην ουρά, στον μπουφέ, αλλά θα πάει σε ξερονήσι. Επίσης, ο κ. Λούληςείναι και υμνητής, με βιβλίο που έχει βγάλει, του δικτάτορα Παπαδόπουλου. Δηλαδή, κάθε λέξη και ζημιά.\nΠρόκειται για μια ακόμη περίπτωση fake αριστείας και ακραίας κομματικοποίησης –καμία σχέση με αξιοκρατία- που ξεπληρώνει παλιά γραμμάτια που έχουν σχέση με την οικογένεια Μητσοτάκη και τον πατέρα Μητσοτάκη. Εδώ έχουμε μια υπόθεση fake αριστείας σε βαθμό εξαπάτησης.\nΝομίζω ότι αν κάτι χρειαζόμαστε αυτή την ώρα, και θα έπρεπε σε αυτό να υπάρχει διακομματική συναίνεση, είναι αξιοκρατία, από-κομματικοποίηση, αξιολόγηση και να παραμένουν οι καλύτεροι, όχι να διώχνουν ανθρώπους επειδή δεν είναι του κόμματος, όχι μόνο στον δημόσιο τομέα, ακόμα και στην τηλεόραση.\nΥπάρχει μια δημοσιογράφος στη δημόσια τηλεόραση που κάνει μια εκπομπή για την Ευρώπη, στην οποία επανειλημμένα έχουμε μετάσχει, και στην οποία «έκοψαν» την εκπομπή με το επιχείρημα του κορονοϊού και δεν της επιτρέπουν να την ξανακάνει. Μια εκπομπή στην οποία έχουν δώσει συνεντεύξεις ο Πρόεδρος του ΕΚ, οι Πρόεδροι όλων των πολιτικών ομάδων, οι εκπρόσωποι της Κομισιόν κ.λπ.. Θέλω να πω, λοιπόν, ότι υπάρχει μια λογική ακραίας κομματικοποίησης.\nΤώρα δεν είναι ώρα για εξωραϊσμούς, ούτε για να λέμε ότι η κυβέρνηση τα κάνει όλα τέλεια, στο πλαίσιο μιας φιλοκυβερνητικής προπαγάνδας, που έχει κοντά ποδάρια\nΣε ό,τι αφορά την οικονομία, που είναι κι αυτό που καίει περισσότερο τον κόσμο, δυστυχώς η Ελλάδα –σύμφωνα με όλες τις προβλέψεις- τη μεγαλύτερη ύφεση και αύξηση της ανεργίας σε όλη την Ευρωζώνη. Γι’ αυτό η ευθύνη βρίσκεται στην επιλογή της κυβέρνησης να μην πάρει στην αρχή της κρίσης ισχυρά εμπροσθοβαρή μέτρα για τη στήριξη των εργαζομένων και των επιχειρήσεων. Με το επιχείρημα ότι δεν έχουμε πολλά λεφτά, παρότι είχαμε το «μαξιλάρι».Τώρα έρχονται και οι γενναίες προτάσεις της Κομισιόν, που είναι ένα επιπλέον επιχείρημα εναντίον της επιλογής της κυβέρνησης να είμαστε στον πάτο των δημοσιονομικών μέτρων ως Ελλάδα.\nΔυστυχώς η κατάσταση κάθε μέρα χειροτερεύει και το φθινόπωρο τα πράγματα θα είναι πολύ χειρότερα από ό,τι σήμερα. Αυτή την ώρα, εκτός από τον σχεδιασμό της αξιοποίησης των κοινοτικών πόρων,ώστε να «πιάσουν τόπο» τα λεφτά, μακριά από πελατειακά δίκτυα διαφθοράς, χρειάζεται να δούμε και πώς δεν θα κάνουμε ως χώρα τα λάθη που έκαναν οι προηγούμενες κυβερνήσεις.\nΗ έκδοση του 10ετούς ομολόγου πήγε καλά γιατί αυτή τη στιγμή έχουμε μια ΕΚΤ που ενίσχυσε πριν λίγες μέρες το πρόγραμμα αγοράς ομολόγων λόγω κορονοϊού και γιατί έχουμε στο τραπέζι την πρόταση της Κομισιόν που βοηθάει, γιατί η Γερμανία -προκειμένου να μην καταρρεύσει ο Ευρωπαϊκός Νότος- αποφάσισε να κάνει στροφή προς κατευθύνσεις για τις οποίες πίεζαν εδώ και πολύ καιρό οι ευρωομάδες της Αριστεράς, των Πρασίνων και των Σοσιαλιστών.\nΚαι τώρα δεν είναι ώρα για εξωραϊσμούς, ούτε για να λέμε ότι η κυβέρνηση τα κάνει όλα τέλεια, στο πλαίσιο μιας φιλοκυβερνητικής προπαγάνδας, που έχει κοντά ποδάρια. Πρέπει να δούμε πώς, έστω και με καθυστέρηση, θα πέσουν περισσότερα χρήματα στην οικονομία, αλλά και το πώς θα κατανεμηθούν τα λεφτά, ώστε να μην «πληρώνουν το μάρμαρο» οι άνεργοι και οι εργαζόμενοι.\nΧρειάζεται, λοιπόν, να εγκαταλείψει η κυβέρνηση την αλαζονεία και τη δαιμονοποίηση της αντιπολίτευσης και να κοιτάξει προτάσεις που έχει καταθέσει ο ΣΥΡΙΖΑ να τις κουβεντιάζει ουσιαστικά και να μην τις απορρίπτει με μια μονοκονδυλιά. Χρειάζεται επιτέλους να σοβαρευτούμε και να κάνουμε ουσιαστική πολιτική αντιπαράθεση.\nΕξακολουθούμε να συνεργαζόμαστε με τον κ. Κούλογλου στην ευρωομάδα ΣΥΡΙΖΑ και να δουλεύουμε συλλογικά, γιατί αυτή είναι η εντολή μας κι έτσι οφείλουμε να ανταποκριθούμε στον κόσμο που μας στηρίζει\nΣχετικά με το θέμα που έχει δημιουργηθεί γύρω από τον ευρωβουλευτή ΣΥΡΙΖΑ, Στέλιο Κούλογλου, εκφράζω αρχικά την ικανοποίησή μου για το γεγονός ότι ο ίδιος αποσαφήνισε τα πράγματα, λέγοντας ότι παραμένει στο κόμμα και στην ευρωομάδατου ΣΥΡΙΖΑ-Προοδευτική Συμμαχία.\nΗ συζήτηση αυτή ξεκίνησε από μια επίθεση που δέχθηκα προσωπικά από τη ΝΔ. Απέναντι σε αυτή την επίθεση είχα τη στήριξη του κόμματός μου και των στελεχών του. Το μόνο που θα ήθελα να προσθέσω είναι ότι επειδή σε όλη μου τη διαδρομή έχω έναν πεντακάθαρο οδηγό να με οδηγεί, δεν δέχομαι μαθήματα ηθικής από κανέναν.\nΦυσικά και εξακολουθούμε να λειτουργούμε από κοινού και να συνεργαζόμαστε με τον κ. Κούλογλου στην ευρωομάδα ΣΥΡΙΖΑ. Η ομάδα μας έχει 6 μέλη, που εξελέγησαν με την ψήφο του λαού. Είχα την τιμή να εκλεγώ πρώτος σε ψήφους από τους πολίτες κι έχω επίσης την τιμή να έχω προταθεί από τον Αλ. Τσίπρα ως επικεφαλής της ομάδας με την στήριξη όλων των ευρωβουλευτών. Συνεχίζουμε να δουλεύουμε συλλογικά, γιατί αυτή είναι η εντολή μας κι έτσι οφείλουμε να ανταποκριθούμε στον κόσμο που μας στηρίζει.\nΣτο ΕΚ επιδιώκουμε, στα θέματα ελληνικού ενδιαφέροντος, να έχουμε παρά τις διαφορές μας κοινή γραμμή πλεύσης. Κι επειδή επίσης έχω την τιμή να είμαι ο μόνος Έλληνας εκλεγμένος Αντιπρόεδρος του Ευρωκοινοβουλίου, με μεγάλη πλειοψηφία, έχω πλήρη συνείδηση ότι εκεί δεν εκπροσωπώ μόνο την παράταξή μου, αλλά και την πατρίδα μου. Ίσως είναι κι αυτός ένας λόγος που δέχομαι επιθέσεις με χτυπήματα κάτω από τη ζώνη, γιατί ένας Συριζαίοςέχει μια υψηλή, διακεκριμένη θέση σε έναν κορυφαίο θεσμό στο εξωτερικό.\nΈχει ιδιαίτερη σημασία να μη δοθεί το λάθος σήμα, και μάλιστα από αξιωματούχους και υπουργούς, ότι ξεμπερδέψαμε με τον κορονοϊό - Να πιάσουν τόπο τα λεφτά, μακριά από οποιαδήποτε πρακτική πελατειακών δικτύων και διαφθοράς\nΈχει ιδιαίτερη σημασία να μη δοθεί το λάθος σήμα, και μάλιστα από αξιωματούχους και υπουργούς, ότι ξεμπερδέψαμε με τον κορονοϊό. Τις τελευταίες μέρες υπάρχει μια άνοδος των κρουσμάτων και θέλει πολλή προσοχή στο να τηρούνται τα πρωτόκολλα και τα υγειονομικά μέτρα, διότι από αυτό θα εξαρτηθεί η πορεία της οικονομίας, του τουρισμού και της δημόσιας υγείας. Γι’ αυτό νομίζω ότι είναι τεράστιο λάθος τα δύο μέτρα και δύο σταθμά.\nΈχει επίσης τεράστια σημασία, εκτός από το να αξιοποιήσουμε τα κονδύλια με έναν εθνικό σχεδιασμό που θα προετοιμαστεί έγκαιρα, να κατανοήσουμε ότι τίποτα δεν έχει «κλειδώσει». Έχουμε προς το παρόν μια πρόταση, για την οποία θα γίνει μάχη να μειωθεί το ποσό, ενώ την ίδια ώρα πρέπει να δώσουμε μάχη για τα «ψιλά γράμματα». Να μην έχουμε περαιτέρω δεσμεύσεις μνημονιακού τύπου, πέρα από όσα προβλέπουν οι κανόνες περί ευρωπαϊκού εξαμήνου, και να μην έχουμε δυσμενή μεταχείριση για την Ελλάδα έναντι των υπολοίπων κρατών-μελών.\nΝα ετοιμαστεί λοιπόν το σχέδιο, να πιάσουν τόπο τα λεφτά, μακριά από οποιαδήποτε πρακτική πελατειακών δικτύων, διαφθοράς και κομματικής ιδιοποίησης αυτών των χρημάτων, γιατί έτσι θα χάσουμε την ευκαιρία για μια αναπτυξιακή αξιοποίηση αυτών των πόρων, που μπορεί να αλλάξει πολλά πράγματα στην Ελλάδα.\nΑν τα αξιοποιήσουμε σωστά, μπορεί και άνθρωποι που έφυγαν στα προηγούμενα χρόνια της κρίσης στο εξωτερικό να ξαναγυρίσουν στην Ελλάδα και να βοηθήσουν ώστε να έχουμε μια πολύ πιο ισχυρή οικονομία και μια πιο μοντέρνα, παραγωγική Ελλάδα, με πιο ισχυρό κοινωνικό κράτος.


Να Κατακτας Τον Ερωτα Κι Οχι Να Σ Τον Χαριζουν - Ελληνικη λογοτεχνια (BKS.0096824)\nΑρχική > Βιβλία > Πεζογραφία > ΝΑ ΚΑΤΑΚΤΑΣ ΤΟΝ ΕΡΩΤΑ ΚΙ ΟΧΙ ΝΑ Σ ΤΟΝ ΧΑΡΙΖΟΥΝ\nΝΑ ΚΑΤΑΚΤΑΣ ΤΟΝ ΕΡΩΤΑ ΚΙ ΟΧΙ ΝΑ Σ ΤΟΝ ΧΑΡΙΖΟΥΝ\nΒΕΝΙΕΡΗΣ ΜΑΝΟΣ, ΒΕΝΙΕΡΗΣ ΣΠΥΡΟΣ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΚατακτάμε τον έρωτα ή μας τον χαρίζουν; Το Σύμφωνο Συμβίωσης είναι ένας σίγουρος προθάλαμος που οδηγεί στο γάμο; Τρεις γυναίκες προσπαθούν να ζήσουν τον έρωτα της ζωής τους, με κάθε μέσο και κάθε τρόπο. Τρεις άνδρες επιμένουν να μη δεσμεύονται και σχεδιάζουν το «στρίβειν», όχι «διά του αρραβώνος», αλλά δια του Συμφώνου Συμβίωσης!\nΥπάρχουν και τα ομόφυλα ζευγάρια που αγωνίζονται για αξιοπρέπεια και υπερηφάνεια. Τι γίνεται με τα δικά τους δικαιώματα;\nΈνα βιβλίο πάθους γεμάτο χιούμορ, ανατροπές, ρομαντισμό και συγκίνηση. Έξυπνες λύσεις για όλες τις γυναίκες που προσπαθούν να επιβιώσουν στη δήθεν ισότιμη, όμως στο βάθος ανδροκρατούμενη και σεξιστική εποχή μας. Καυτές αλήθειες για όλους και για όλα...\nΝΑ ΚΑΤΑΚΤΑΣ ΤΟΝ ΕΡΩΤΑ ΚΙ ΟΧΙ ΝΑ Σ ΤΟΝ ΧΑΡΙΖΟΥΝ (BKS.0096824)\nΝΑ ΚΑΤΑΚΤΑΣ ΤΟΝ ΕΡΩΤΑ ΚΙ ΟΧΙ ΝΑ Σ ΤΟΝ ΧΑΡΙΖΟΥΝ BKS.0096824 BKS.0096824 ΒΕΝΙΕΡΗΣ ΜΑΝΟΣ, ΒΕΝΙΕΡΗΣ ΣΠΥΡΟΣ ΒΕΝΙΕΡΗΣ ΜΑΝΟΣ, ΒΕΝΙΕΡΗΣ ΣΠΥΡΟΣ ΕΛΛΗΝΙΚΗ ΛΟΓΟΤΕΧΝΙΑ Κατηγορία: ΕΛΛΗΝΙΚΗ ΛΟΓΟΤΕΧΝΙΑ •ΒΕΝΙΕΡΗΣ ΜΑΝΟΣ, ΒΕΝΙΕΡΗΣ ΣΠΥΡΟΣ στην κατηγορία ΕΛΛΗΝΙΚΗ ΛΟΓΟΤΕΧΝΙΑ ISBN: 978-960-493-029-6 Συγγραφέας: ΒΕΝΙΕΡΗΣ ΜΑΝΟΣ, ΒΕΝΙΕΡΗΣ ΣΠΥΡΟΣ Εκδοτικός οίκος: ΣΑΒΒΑΛΑΣ Σελίδες: 336 Διαστάσεις: 14Χ21 Ημερομηνία Έκδοσης: Νοέμβριος 2010 Κατακτάμε τον έρωτα ή μας τον χαρίζουν; Το Σύμφωνο Συμβίωσης είναι ένας σίγουρος προθάλαμος που οδηγεί στο γάμο; Τρεις γυναίκες προσπαθούν να ζήσουν τον έρωτα της ζωής τους, με κάθε μέσο και κάθε τρόπο. Τρεις άνδρες επιμένουν να μη δεσμεύονται και σχεδιάζουν το «στρίβειν», όχι «διά του αρραβώνος», αλλά δια του Συμφώνου Συμβίωσης! Υπάρχουν και τα ομόφυλα ζευγάρια που αγωνίζονται για αξιοπρέπεια και υπερηφάνεια. Τι γίνεται με τα δικά τους δικαιώματα; Ένα βιβλίο πάθους γεμάτο χιούμορ, ανατροπές, ρομαντισμό και συγκίνηση. Έξυπνες λύσεις για όλες τις γυναίκες που προσπαθούν να επιβιώσουν στη δήθεν ισότιμη, όμως στο βάθος ανδροκρατούμενη και σεξιστική εποχή μας. Καυτές αλήθειες για όλους και για όλα... ΝΑ ΚΑΤΑΚΤΑΣ ΤΟΝ ΕΡΩΤΑ ΚΙ ΟΧΙ ΝΑ Σ ΤΟΝ ΧΑΡΙΖΟΥΝ


Cinemagraph: συνδυάζοντας τα καλύτερα στοιχεία δύο κόσμων! | HuffPost Greece\n09/12/2019 12:56 EET | Updated 09/12/2019 15:36 EET\nΚάθε cinemagraph είναι μια στατική φωτογραφία, που όμως κάποιο στοιχείο της είναι “παγιδευμένο” και ζωντανό\nΚάποιοι από εσάς μπορεί να τα δείτε για πρώτη φορά στα πλαίσια αυτού του άρθρου. Κάποιοι μπορεί να τα έχετε ήδη αντικρίσει, χωρίς ωστόσο να τα (ανα)γνωρίζετε. Κάποιοι (πιθανότατα οι λιγότεροι) μπορεί να έχετε ανακαλύψει ήδη τη μαγεία τους. Σε κάθε περίπτωση, τα cinemagraphs, παρότι δεν έχουν συμπληρώσει καν μια δεκαετία ύπαρξης αναπτύσσουν τη δική τους δυναμική, καταδεικνύοντας πως μπήκαν στη ζωή μας με σκοπό να μείνουν σε αυτή!\nΤι είναι λοιπόν τα cinemagraphs; Ας ξεκινήσουμε καλύτερα με το τι ΔΕΝ είναι: δεν είναι φωτογραφίες, δεν είναι video - δεν είναι καν GIF παρότι συχνά συγχέονται (εσφαλμένα) με αυτά! Ένας άτυπος ορισμός τους θα μπορούσε να είναι ο εξής: «κάθε cinemagraph είναι μια στατική φωτογραφία, που όμως κάποιο στοιχείο της είναι “παγιδευμένο” και ζωντανό».\nΗ χρήση του είναι διαδεδομένη κυρίως στους τομείς της διαφήμισης, της μόδας και της μουσικής. Η ιδιαιτερότητα στην εμφάνισή του, σε συνδυασμό με τη φρεσκάδα που αποπνέει ως προϊόν με διάρκεια ζωής που δεν αγγίζει καν ακόμα το σύνολο των δαχτύλων του χεριού μας, το καθιστά δημοφιλέστατο ως επιλογή, ειδικά στην online διαφήμιση. Είναι λ.χ. παραδεδεγμένη πλέον η διαπίστωση πως αφιερώνουμε πολλές ώρες της ζωής μας καθημερινά στo smartphone μας. Σε έρευνα1 των Huawei - IPSOS σε 12 ευρωπαϊκές χώρες, τον Ιανουάριο του 2018, το 44% των Ελλήνων χρηστών παραδέχτηκε πως έχει το smartphone μαζί του για περισσότερες από 13 ώρες ημερησίως, ενώ το 27% εξ’ αυτών, το χρησιμοποιεί ενεργά για 3-4 ώρες. Ωστόσο πόσοι από εμάς είμαστε έτοιμοι να κάνουμε κλικ σε οποιαδήποτε από τις διαφημίσεις που μας βομβαρδίζουν ανεξαρτήτως προορισμούς πλοήγησης, εκλιπαρώντας μας για ένα κλικ; Το cinemagraph με βάση τις έρευνες φαίνεται ότι τα καταφέρνει μια χαρά σε αυτό τον τομέα!\nΠοιο είναι το ιδανικό φορμά του;\nΤο πιο σημαντικό χαρακτηριστικό ενός cinemagraph είναι η αρμονική επανάληψη του κινούμενου στιγμιοτύπου του. Εάν το κινούμενο στιγμιότυπο επαναλαμβάνεται αλλά όχι αρμονικά (όπως συμβαίνει κατά κόρον με όλα τα GIF που συναντά κανείς στο διαδίκτυο) τότε το cinemagraph θεωρείται αποτυχημένο. Τα cinemagraphs στις μέρες μας έχουν την μορφή απλού βίντεο (συνήθως mp4) το οποίο όταν δημοσιεύεται στα social media αναπαράγεται αυτόματα και αέναα. Αυτό βέβαια δεν σημαίνει πως το cinemagraph δεν μπορεί να έχει τη μορφή ενός GIF. Σε ορισμένες περιπτώσεις (όπως η αποστολή του μέσω email) η αποθήκευσή του ως κινούμενη εικόνα GIF, είναι μονόδρομος ώστε να επιτευχθεί το μικρότερο δυνατό μέγεθος αρχείου. Ωστόσο ο βασικός λόγος που προτιμάται η δημοσίευση cinemagraph ως βίντεο και όχι ως GIF είναι οι ευδιάκριτες ποιοτικές διαφορές.\nΑυτό μπορεί να γίνει πιο κατανοητό με το παρακάτω παράδειγμα:\nΜπορώ να φτιάξω κι εγώ ένα cinemagraph;\nΝαι, είναι ευκολότερο απ’ ότι νομίζετε, τουλάχιστον σε μια βασική – απλή μορφή του. Υπάρχουν φωτογραφικές μηχανές που μπορούν να σας βοηθήσουν (π.χ. τα μοντέλα της Fuji XP 120, XP 130 και XP140)καθώς και προγράμματα επεξεργασίας όπως τα: Adobe Photoshop, Adobe After Effects, Flixel Cinemagraph Pro, Cliplet, Plotagraph αλλά και apps όπως τα Cinemagr.am, Echograph, Kinotopic, iCinegraph, Fotodanz, Pictoreo, LoopWall και αρκετά ακόμα!\nΓιατί είναι ξεχωριστά;\nTα πρώτα cinemagraphs δημιουργήθηκαν από τη φωτογράφο Jamie Beck και τον ψηφιακό καλλιτέχνη Kevin Burg μόλις το 2011. Η ανάπτυξη του μέσου, παρά τον οξύτατο ανταγωνισμό, υπήρξε ταχύτατη, κυρίως γιατί καταφέρνει να συνδυάσει τα πλεονεκτήματα της στατικής φωτογραφίας και του βίντεο χωρίς ταυτόχρονα να απαιτεί από το χρήστη να αφιερώσει πολύ χρόνο για να το παρακολουθήσει. Είναι ξεκάθαρο και ταυτόχρονα μαγευτικό να βλέπεις μια ζωντανή στιγμή παγωμένη στο χρόνο. Είναι ένα παράδοξο - και τα περίεργα έως και ανεξήγητα πάντα θα έχουν την δύναμη να δελεάζουν το μυαλό του ανθρώπου.\nΣτην Αμερική αρχικά και εν συνεχεία στην Ευρώπη, ήδη έχουν κερδίσει το στοίχημα της αναγνωρισιμότητας και χρησιμοποιούνται ευρέως. Στην Ελλάδα; Όχι ακόμα! Θεωρώ πως οι δυνατότητες που προσφέρουν είναι πολλαπλές σε καλλιτέχνες και επαγγελματίες του χώρου λ.χ. του digital imaging και δεν έχουν μελετηθεί όπως θα έπρεπε – φρονώ πως αυτό είναι κάτι που πρέπει να αλλάξει, κυρίως γιατί το cinemagraph μπορεί να προσφέρει σοβαρά συγκριτικά πλεονεκτήματα έναντι του ανταγωνισμού.\nΥΓ: Εάν θέλετε να μάθετε περισσότερα για το ψηφιακό μέσο του cinemagraph και πώς να το δημιουργήσετε, αναζητήσετε το νέο μου βιβλίο που τιτλοφορείται CINEMAGRAPH και κυκλοφορεί από τις εκδόσεις NEXUS PUBLICATIONS AE.\nPLUS: Tech gifs cinemagraph


Τα δρομολόγια των ΚΑΜ στην Ήπειρο από τη Δευτέρα 20 Σεπτεμβρίου - EPIRUS TV NEWS\nΤα δρομολόγια των ΚΑΜ στην Ήπειρο από τη Δευτέρα 20 Σεπτεμβρίου\nepirustvnews 9/19/2021 06:59:00 μ.μ.\nΔΕΥΤΕΡΑ\t20/09/2021\tΒουτσαράς - Κούρεντα -Γιουργάνιστα - Χίνκα - Πολύγυρος - Ελευθεροχώρι - Ψήνα - Δραγοψά - Λύγγος - Κόντσικα -Ασβεστοχώρι.\t18:00 - 01:00\nΤΡΙΤΗ\t21/09/2021\tΘεριακήσι – Κοπάνη – Βαρυάδες – Δερβίζιανα - Αλεποχώρι -Παλαιοχώρι - Σιστρούνι - Ρωμανός - Μπεστιά - Ζωτικό - Καταμάχη - Παρδαλίτσα - Αρτοπούλα.\t08:00 - 15:00\nΤΕΤΑΡΤΗ\t22/09/2021\tΕλάτη - Δίλοφο - Κουκούλι - Καπέσοβο - Τσεπέλοβο -Σκαμνέλι - Ηλιοχώρι - Βρυσοχώρι.\t18:00 - 01:00\nΠΕΜΠΤΗ\t23/09/2021\tΠηγή - Ελεύθερο - Παλιοσέλλι - Πάδες - Άρματα- Δίστρατο.\t18:00 - 01:00\nΠΑΡΑΣΚΕΥΗ\t24/09/2021\tΠλατανιά – Δροσοχώρι – Κράψη – Μεγ.Γότιστα – Μικρή Γότιστα – Μεγ. Περιστέρι – Μικρό Περιστέρι – Ανθοχώρι.\t18:00 - 01:00\nΣΑΒΒΑΤΟ\t25/09/2021\tΜεταμόρφωση – Ασπράγγελοι– Βίτσα– Άνω Πεδινά - Κάτω Πεδινά – Ελαφότοπος – Αρίστη – Πάπιγκο - Μεσοβούνι - Καλπάκι.\t08:00 - 13:00\nΔΕΥΤΕΡΑ\t20/09/2021\tΓεροπλάτανος – Ρουψιά – Ωραιόκαστρο– Άγ. Κοσμάς– Κ. Μερόπη – Παλαιόπυργος- Μερόπη – Κακόλακκος – Δολό\t18:00 – 01:00\nΤΡΙΤΗ\t21/09/2021\tΖάβροχο – Τεριάχι – Σταυροδρόμι – Μαυρόπουλο – Χρυσόδουλη – Αργυροχώρι- Ποντικάτες – Ξηρόβαλτος – Ορεινό – Σταυροσκιάδι – Δρυμάδες – Πωγωνιανή.\t08:00 – 15:00\nΤΕΤΑΡΤΗ\t22/09/2021\tΕλληνικό - Λάζαινα - Αετορράχη - Κωστήτσι - Φορτόσι - Πάτερο - Καλέντζι - Πηγάδια - Πλαίσια – Κορύτιανη.\t18:00 - 01:00\nΠΕΜΠΤΗ\t23/09/2021\tΝεοχώρι - Κτίσματα - Χαραυγή - Καστανή – Αγ. Μαρίνα – Κ. Λάβδανη - Λάβδανη - Διμόκορη - Ψηλόκαστρο – Στρατινίστα – Περιστέρι - Κεράσοβο.\t08:00 – 15:00\nΠΑΡΑΣΚΕΥΗ\t24/09/2021\tKέδρος – Πετροβούνι – Ποτιστικά – Παλαιοχώρι Συρράκου – Μιχαλίτσι – Βαπτιστή - Χουλιαράδες.\t18:00 – 01:00\nΣΑΒΒΑΤΟ\t25/09/2021\tΑενίκο – Δομολεσσά – Μικροχώρι – Κερασέα – Λωζανά – Ραδoβίζι - Διχούνι.\t08:00 – 13:00\nΔΕΥΤΕΡΑ\t20/09/2021\tΔίστρατο – Ανεμμοράχη – Κυψέλη – Ράμια – Λεπιανά – Μικροσπηλιά – Άνω Γραικικό – Κουκούλια – Κρυονέρι – Βαθύκαμπος\t18.00-01.00\nΤΡΙΤΗ\t21/09/2021\tΠέτα – Κλειστό – Ζυγός – Μαρκινιάδα – Μελάτες – Κάτω Αθαμάνιο – Αθαμάνιο – Τετράκωμο – Μεσούντα\t18.00-01.00\nΤΕΤΑΡΤΗ\t22/09/2021\tΓρίμποβο – Κορφοβούνι – Έλατος – Αμμότοπος – Πιστιανά – Ροδαυγή – Σκούπα – Δαφνωτή\t18.00-01.00\nΠΕΜΠΤΗ\t23/09/2021\tΜεγάρχη – Φωτεινό – Άνω Πέτρα – Διάσελλο – Δημαριό – Κλειδί – Περδικορράχη – Πέτρα – Γιαννιώτι – Σκουληκαριά\t08.00-15.00\nΠΑΡΑΣΚΕΥΗ\t24/09/2021\tΑστροχώρι – Μεγαλόχαρη – Μεσόπυργος – Ελάτη – Καστανιά – Μηλιανά – Γρέβια – Πηγές\t08.00-15.00\nΣΑΒΒΑΤΟ\t25/09/2021\tΛιμίνη – Σελλάδες – Κομπότι – Περάνθη – Κομμένο – Νεοχώρι – Αγία Παρασκευή – Ανέζα – Κορωνησία – Πολύδροσο – Ράχη – Αγ. Σπυρίδωνας – Στρογγυλή 08.00-15.00\nΔΕΥΤΕΡΑ\t20/09/2021\tΡιζά - Χειμαδιό- Λυγιά - Βράχος – Λούτσα – Τσουκνίδα – Βαλανιδορράχη - Μεσοπόταμος – Αμμουδιά – Αγ. Κυριακή – Λιβαδάρι – Αγιά.\t16:00-22:00\nΤΡΙΤΗ\t21/09/2021\tΚαμαρίνα – Κρυοπηγή – Μυρσίνη- Μεγαδένδρο – Εκκλησιές – Δεσποτικά – Κορυφούλα – Βαλανιδούσα – Αϊδονιά.\t08:00-15:00\nΤΕΤΑΡΤΗ\t22/09/2021\tΑρχάγγελος – Ν. Σινώπη – Ν. Σαμψούντα – Σφηνωτό – Άνω & Κάτω Κοτσανόπουλο – Άνω Ράχη - Βρυσούλα – Ρευματιά - Σκιαδάς - Κρανέα.\t16.00-23.00\nΠΕΜΠΤΗ\t23/09/2021\tΝικολίτσι – Άσσος- Πολυστάφυλο – Μελιανά – Παπαδάτες – Γαλατάς – Ριζοβούνι - Τύρια - Στεφάνη.\t16:00-22:00\nΠΑΡΑΣΚΕΥH\t24/09/2021\tΓυμνότοπος – Γοργόμυλος – Τσαγκαρόπουλο – Κλεισούρα - Παναγιά – Γωνιά – Δρυμώνας - Κερασώνας – Αγ. Γεώργιος – Παντάνασσα - Πέτρα.\t08:00-15:00\nΣΑΒΒΑΤΟ\t25/09/2021\tΣκεπαστό – Σκαφιδωτή – Τσεκούρι – Βουβοπόταμος – Μουζακέικα – Αηδόνι – Σταυροχώρι - Κορωνόπουλο – Κορώνη – Κυψέλη- Τζάρα- Θέμελο – Χόχλα- Κουκούλι. 08:00-15:00\nΔΕΥΤΕΡΑ\t20/09/2021\tΦοινίκι - Δάφνη - Άνω Ξέχωρο - Ριζό (Αράχωβα) – Κοκκινο Λιθάρι - Νεροχώρι-Κεραμίτσα - Αχουρία Κεραμίτσας - Μαλούνι - Αχουρία Μαλουνίου\t18:00-01:00\nΤΡΙΤΗ\t21/09/2021\tΦανερωμένη - Γηρομέρι - Μαυρονέρι - Κάτω Ξέχωρο - Κερασοχώρι - Παλαμπάς - Άγιος Νικόλαος - Άγιοι Πάντες - Κρυονέρι - Αμπελώνας\t08:00-15:00\nΤΕΤΑΡΤΗ\t22/09/2021\tΤσαμαντάς - Βαβούρι - Λιάς - Λίστα- Κουρεμάδι- Κεφαλοχώρι - Μηλέα - Γαρδίκι Φιλιατών - Αναβρυτός.\t18:00-01:00\nΠΕΜΠΤΗ\t23/09/2021\tΓεροπλάτανος-Πηγαδούλια - Άγιος Αρσένιος-Σμπόκια - Κυπάρισσος-Παλαιοχώρι–Δονάτος – Γολά - Ροδοστίβα.\t08:00-15:00\nΠΑΡΑΣΚΕΥΗ\t24/09/2021\tΑετός - Άνω Παλαιοκκλήσι - Κάτω Παλαιοκκλήσι - Κοκκινιά (Τσατσουλέϊκα) – Χλωμός - Αχλαδιά.\t18:00-01:00\nΚΥΡΙΑΚΗ\t26/09/2021\tΣαμονίβα - Τσαγκάρι - Φροσύνη - Αυλότοπος - Κουκλιοί - Γλυκή\t08:00-15:00\nΤα δρομολόγια των ΚΑΜ στην Ήπειρο από τη Δευτέρα 20 Σεπτεμβρίου Reviewed by epirustvnews on 9/19/2021 06:59:00 μ.μ. Rating: 5


Αντίο αγαπημένη Σοφία Αδαμίδου – Cosmopoliti.com – Χριστίνα Πολίτη\nΈφυγε από τη ζωή η συγγραφέας Σοφία Αδαμίδου\nMε μεγάλη θλίψη μάθαμε σήμερα το χαμό της αγαπημένης Σοφίας Αδαμίδου. Από τις αρχές Μαίου, πάλεψε στο νοσοκομείο και δυστυχώς δεν τα κατάφερε. Η Σοφία ήταν από τις καλύτερες φίλες και συνεργάτιδες του Κώστα. Μιλούσαν ώρες καθημερινά. Είχαν συνεργαστεί στη Μπέλου και έκαναν σχέδια για την επόμενη σεζόν.\nΌταν αρρωστήσαμε οικογενειακώς από κορωνοιό ήταν πλάι μας με τρομερή στήριξη και ενδιαφέρον. Με καθημερινά τηλεφωνήματα, μηνύματα και ανησυχία. Ειδικά τις ημέρες-θρίλερ του Κώστα στο νοσοκομείο. Η μοίρα τα έφερε έτσι ώστε αμέσως μετά να μπει για επέμβαση ρουτίνας και να έρθει αντιμέτωπη με τον κορωνοιό. Μέσα μου πίστευα πάντα και προσευχόμουν πως θα τα καταφέρει και θα το ξεπεράσει. Η ζωή που δεν είναι παραμύθι είχε άλλα σχέδια.\nΜία νέα γυναίκα, ένας καλός και δίκαιος άνθρωπος, μία εξαιρετική φίλη, μία ταλαντούχα συγγραφέας ήταν άλλο ένα θύμα αυτής της μάστιγας που μας έχει διαλύσει τις ζωές. Η Σοφία ήταν σπαθί.\nΗ δημοσιογράφος και συγγραφέας Σοφία Αδαμίδου, γεννήθηκε το 1963 στη Χαραυγή Κοζάνης. Δούλεψε για χρόνια στο Ριζοσπάστη και στην τηλεόραση του 902 .\nTags: Κώστας Σπυρόπουλοςπέθανε η σοφία Αδαμίδουσοφία αδαμίδουσωτηρία Μπέλου


Όπως μας πληροφορεί ο Κώστας Πηλαβάκης στο βιβλίο του «Η Λεμεσός σε άλλους καιρούς», οι πρώτες προσπάθειες για τη δημιουργία θεατρικής κίνησης στην πόλη έγιναν στις αρχές της δεκαετίας του 1870 όταν διάφοροι ερασιτέχνες, ως επί το πλείστον πνευματικοί άνθρωποι της Λεμεσού, άρχισαν να ανεβάζουν διάφορα πατριωτικά δράματα σε αίθουσες ιδιωτικών κατοικιών.\nΗ υποτυπώδης αυτή θεατρική κίνηση θα ενταθεί σε παγκύπρια κλίμακα από τα πρώτα κιόλας χρόνια της Αγγλοκρατίας και θα αγκαλιαστεί από πλατειά στρώματα του λαού, όπως τα δημόσια εκπαιδευτήρια, οι ιδιωτικές σχολές, τα σωματεία, οι συντεχνίες κλπ. Η ανάγκη τόνωσης του εθνικού φρονήματος και προώθησης των προαιώνιων πόθων του ελληνισμού της Κύπρου, βρίσκουν στην θεατρική τέχνη το ιδανικότερο βήμα.\nΣτη Λεμεσό σημειώνεται η ίδρυση της «Θεατρικής Εταιρείας ΑΡΗΣ», το 1880, με στόχο «ν' αναβιβάσει επί σκηνής διάφορα εθνικά δράματα καθ' όλον τον χειμώνα». Έτσι παρουσιάζει δράματα των Ζαμπέλιου, Βασιλειάδη, Βερναρδάκη, αλλά και κάποια άλλα έργα όπως «Οι Μυλωνάδες», «Μανιώδης» κλπ. Μια άλλη, παράλληλη, θεατρική δραστηριότητα ήταν αυτή των δημόσιων και ιδιωτικών εκπαιδευτηρίων τα οποία ανέβαζαν, κατά κύριο λόγο, αρχαίες ελληνικές τραγωδίες.\nΣτα χρόνια που ακολουθούν, διάφορες ομάδες νέων συγκροτούνται σε πρόχειρους θιάσους και δίνουν παραστάσεις με μεγάλη ποικιλία έργων. Η ζωή τους, τις περισσότερες φορές, δεν ξεπερνά σε διάρκεια τον σκοπό της σύστασής τους, το ανέβασμα δηλαδή κάποιου συγκεκριμένου έργου. Οι παραστάσεις τους δίνονται όπου υπάρχει μια κάποια ευρύχωρη σάλα: χάνια, λέσχες (Ισότης, Αναγέννησις), κέντρα ψυχαγωγίας (Ακταίον, Μπαρ Σκυριανίδη, Βικτώρια), ακόμα και σε σάλες κατοικιών, αφού η Λεμεσός δεν διαθέτει, ακόμα, ένα κατάλληλο θέατρο. Αυτό θα το αποκτήσει μόλις το 1914 (Θέατρο Χατζηπαύλου, επί της οδού Αγίου Ανδρέου) και το γεγονός θ' αποτελέσει το αποφασιστικό βήμα για την αναβάθμιση της θεατρικής και ευρύτερα πολιτιστικής ζωής της πόλης. Εκεί αρχίζουν να δίδονται οι πρώτες συγκροτημένες παραστάσεις και η θεατρική τέχνη αρχίζει ν' αντιμετωπίζεται με μεγαλύτερη σοβαρότητα από τους διάφορους εραστές της. Το ίδιο κι απ' τα θεατρικά τμήματα των σχολείων τα οποία πλέον ζητούν την συνεργασία καταξιωμένων καλλιτεχνών και πνευματικών ανθρώπων για τις θεατρικές τους προσπάθειες. Νίκος Νικολαϊδης ο Κύπριος, Σόλων Μιχαηλίδης, Βίκτωρ Ιωαννίδης, Γιώργος Φασουλιώτης και Γιάννης Λέφκης, είναι μερικοί μόνο από τους καταξιωμένους που στέργουν να βοηθήσουν το σχολικό θέατρο.\nΚι όμως, ενώ η πόλη της Λεμεσού δικαιούται να υπερηφανεύεται για τα θαυμαστά, υπό τις περιστάσεις, επιτεύγματά της στον τομέα του θεάτρου, κι ενώ όλα τα δεδομένα οδηγούσαν στο συμπέρασμα ότι η πλουσιότατη ερασιτεχνική της δραστηριότητα θα οδηγούσε, αργά ή γρήγορα, στην επαγγελματική της ολοκλήρωση, η συνέχεια δεν ήταν, δυστυχώς, η αναμενόμενη.\nΈτσι, ενώ η πρωτεύουσα Λευκωσία «καταγράφει» τον πρώτο της επαγγελματικό θίασο ήδη από το 1942 (Λυρικό Θέατρο), η Λεμεσός θα ευτυχήσει ν' αποκτήσει τον αντίστοιχο δικό της μόλις το 1988, με την ίδρυση της Εταιρείας Θεατρικής Ανάπτυξης Λεμεσού. Προηγήθηκαν φυσικά αρκετές άλλες προσπάθειες τις οποίες χαρακτήριζε τόσο η οργανωτική σοβαρότητα όσο και η διάθεση των στελεχών τους να μετεξελιχθούν σε επαγγελματικές, χωρίς όμως ποτέ να το πετύχουν αφού κάτι τέτοιο δεν είναι διόλου εύκολο αν δεν υπάρχουν κάποιες οικονομικές ασφαλιστικές δικλείδες. Σαν τέτοιες προσπάθειες αξίζει ν' αναφερθούν: ο «Ονήσιλλος», με ηγετική φυσιογνωμία τον Κείμη Ραυτόπουλο, η «Κυπριακή Θεατρική Σκηνή» του Νίκου Νικολαϊδη-Οπτικού, ο Θεατρικός Όμιλος Λεμεσού, το «Νέο Θέατρο» της Μόνικας Βασιλείου, το «Πρωτοποριακό Θέατρο» κ.ά.


ΘΙΑΚΕΣ ΑΝΑΜΟΧΛΕΥΣΕΙΣ: 01/15/12\nΗ ΙΘΑΚΗ ΚΑΙ Ο ΤΟΥΡΙΣΜΟΣ\nΑπο τον Δημοσθένη Συρμή\nΗ Ελλάδα καταλαμβάνει την 15η θέση σε αριθμό τουριστικών επισκέψεων σύμφωνα με τα πιο πρόσφατα στοιχεία του Παγκόσμιου οργανισμού Τουρισμού (WTO). Επίσης στις εισπράξεις από τον τουρισμό η χώρα μας καταλαμβάνει την 13η θέση στην παγκόσμια αγορά, με 18.0 δισ. Δολάρια. (στοιχεία WTO). Το ποσό αυτό είναι εξαιρετικά μεγάλο και αποτελεί περίπου το 8% του συνολικού ΑΕΠ. Είναι 2.5 φορές μεγαλύτερο από τις εισπράξεις της βιομηχανικής μας παραγωγής και 1.8 φορές μεγαλύτερο από τις εξαγωγές μας. Η τουριστική κίνηση δεν αναμένεται να μειωθεί εξ αιτίας της κρίσης εκτός βέβαια αν σημειωθούν έκτροπα\nΜικρό, αλλά καθόλου αμελητέο, τμήμα αυτού του συνόλου αποτελεί και η Ιθάκη.\nΤο μέλλον του νησιού μας εξαρτάται πλέον από τον τουρισμό, καθώς οι εισπράξεις από τις τουριστικές δραστηριότητες καλύπτουν, περισσότερο από το 50% εσόδων του νησιού. Το ποσοστό αυτό τείνει να αυξηθεί καθ΄ όσον οι νέοι πλέον, δεν στρέφονται προς τη ναυτιλία και ελάχιστοι είναι εκείνοι που θα ασχοληθούν με τη αλιεία και τη γεωργοκτηνοτροφία, οι δε επανακάμπτοντες στο νησί προσανατολίζονται σε δραστηριότητες γύρω από τον τουρισμό.\nΟ ΚΟΛΠΟΣ ΤΟΥ ΜΑΡΜΑΚΑ (ΦΩΤΟ Δ. ΣΥΡΜΗΣ)\nΤι συμβαίνει όμως με τον τουρισμό στον τόπο μας; Πρέπει να είμαστε ικανοποιημένοι από την μέχρι τώρα τουριστική κίνηση; Τι θα γίνει στα αμέσως επόμενα χρόνια;\nΗ τουριστική εποχή για την πλειονότητα των τουριστικών θέρετρων της χώρας ξεκινάει την 1η Απριλίου και τελειώνει στις 31 Οκτωβρίου διαρκεί δηλαδή 7 μήνες. Για τα Ιόνια νησιά (με εξαίρεση την Κέρκυρα και τη Ζάκυνθο) η περίοδος αυτή είναι κατά ένα μήνα περίπου μικρότερη, κυρίως λόγω καιρού. Ξεκινάει από την 15η Μαΐου και τελειώνει στις 15 Σεπτεμβρίου.\nΩστόσο στην Ιθάκη τα πράγματα είναι διαφορετικά. Η τουριστική περίοδος εδώ περιορίζεται το πολύ σε δύο μήνες, δηλαδή τον Ιούλιο και τον Αύγουστο. Η κίνηση στους υπόλοιπους μήνες της περιόδου δεν καλύπτει περισσότερο από το 20% της συνολικής δυναμικότητας του νησιού.\nΤο σημαντικότερο όμως είναι, ότι αντί να υπάρχει τάση επιμήκυνσης της περιόδου, τελευταία τείνει να συρρικνωθεί.\nΠριν εξετάσουμε τα αίτια τα οποία προκαλούν τη σύντομη αυτή τουριστική περίοδο στο νησί μας, καλό θα είναι να δούμε τα κίνητρα που κάνουν τον τουρίστα να επισκέπτεται τον ένα ή τον άλλο τόπο καθώς επίσης και τις κατηγορίες των τουριστών.\nΟ άνθρωπος έχει ανάγκη από ανάπαυλα και ξεκούραση από την καθημερινότητα του. Μάλιστα η ανάγκη αυτή συγκαταλέγεται μέσα στις πρωταρχικές ανάγκες σύμφωνα με τη θεωρία του Mashlow. Η επιλογή και ο τρόπος αυτής της ανάπαυλας δηλαδή ο τρόπος και ο τόπος των διακοπών ενός ατόμου, καθορίζονται από τους εξής βασικούς παράγοντες:\n· Από την οικονομική κατάσταση του ατόμου\n· Από τον χρόνο που διαθέτει\n· Από το επίπεδο γνώσεων του (κουλτούρα)\n· Από τα ιδιαίτερα ενδιαφέροντα του\n· Σημαντικό ρόλο παίζουν επίσης, η ηλικία και η οικογενειακή κατάσταση.\nΑνεξάρτητα τώρα από τον οικονομικό παράγοντα, ο τόπος των καλοκαιρινών διακοπών επιλέγεται για κάποιον ή κάποιους από τους παρακάτω λόγους (πόλοι έλξης):\nØ Έχει φυσική ομορφιά, και εναλλαγή τοπίων\nØ Διαθέτει ησυχία και ηρεμία σε συνδυασμό με το φυσικό κάλος\nØ Διαθέτει μεγάλες , πλήρως εξοπλισμένες, ξενοδοχειακές μονάδες.\nØ Διαθέτει φθηνά ενοικιαζόμενα δωμάτια\nØ Έχει camping ή μέρη για camping\nØ Διαθέτει ποικιλία καταλυμάτων\nØ Διαθέτει δυνατότητα άσκησης διαφόρων σπορ\nØ Έχει αρχαιολογικά και ιστορικά ενδιαφέροντα.\nØ Έχει ιαματικές πηγές\nØ Έχει θρησκευτικά ενδιαφέροντα\nØ Έχει οικολογικά ενδιαφέροντα\nØ Έχει πληθώρα καλλιτεχνικών εκδηλώσεων\nØ Διαθέτει πληθώρα εστιατορίων και καλό φαγητό\nØ Διαθέτει μεγάλη ποικιλία νυχτερινής διασκέδασης\nØ Διαθέτει συνεδριακές εγκαταστάσεις\nØ Και άλλους πιο εξειδικευμένους λόγους\nΑς δούμε τώρα τις κατηγορίες των του τουριστών.\nΟ τουρισμός ανά τον κόσμο σήμερα κατατάσσεται σε δύο βασικές κατηγορίες:\nΣτον οργανωμένο μαζικό τουρισμό δηλαδή συμμετοχή σε οργανωμένες εκδρομές μεγάλων Tour Operators ή ακόμα και μικρών τουριστικών γραφείων. Εδώ τα καταλύματα και οι δραστηριότητες είναι συγκεκριμένα, χρησιμοποιούνται κατά κανόνα μεγάλες ξενοδοχειακές μονάδες άρτια οργανωμένες. Υπάρχει δε συνήθως μεγάλη ποικιλία προορισμών και δραστηριοτήτων για όλα τα βαλάντια. Τα groups που σχηματίζονται μπορεί να είναι από ολιγομελή έως και πολυπληθή.\nΣτον ιδιωτικό τουρισμό. Εδώ ο τουρίστας επιλέγει μόνος του τον προορισμό του τις δραστηριότητες του καθώς και το κατάλυμα του.\nΣήμερα σχεδόν το 80% του παγκόσμιου τουρισμού εντάσσεται στην πρώτη κατηγορία δηλαδή στον οργανωμένο μαζικό τουρισμό. Ωστόσο το ποσοστό αυτό τείνει να μειωθεί καθώς όλο και περισσότεροι χρησιμοποιούν το διαδίκτυο για να κατασκευάσουν τα δικά τους τουριστικά πακέτα.\nΚαι τα δύο αυτά είδη τουρισμού ασκούνται από όλα τα οικονομικά επίπεδα, ωστόσο ο τόπος προορισμού έχει να κάνει άμεσα με την οικονομική κατάσταση του ατόμου:\n· Τα άτομα πολύ υψηλών εισοδημάτων αδιαφορούν για το κόστος και ο χρόνος γι’ αυτούς δεν είναι ιδιαίτερα σημαντικός, έτσι επιλέγουν συνήθως διακοπές σε μακρινούς τόπους, διαμένουν σε ξενοδοχεία υπερπολυτελείας, αναζητούν ποικιλία ενδιαφερόντων, και ποιοτικής διασκέδασης ή επιλέγουν tours με θαλαμηγούς ή μεγάλα κρουαζιερόπλοια και απαιτούν πάντοτε υψηλά ποιοτικά standards. Ένα ελάχιστο, καθόλου όμως ευκαταφρόνητο, μέρος υψηλών τουριστών επιλέγει τόπους ηρεμίας και γαλήνης όπου όμως η διαμονή τους εκεί θα πληροί τα standards στα οποία έχουν συνηθίσει.\n· Τα άτομα υψηλών προς μεσαία εισοδήματα ενδιαφέρονται λιγότερο για το κόστος όμως εξαρτώνται άμεσα από το χρόνο (time sensitive) έτσι επιλέγουν τον τόπο προορισμού ανάλογα με τα ενδιαφέροντά τους και το χρόνο τους.\nΠροτιμούν οργανωμένες διακοπές συγκεκριμένων προδιαγραφών ή τη «φυγή» ενός σαββατοκύριακου ή ολίγων ημερών σε τόπους εύκολα προςβάσιμους και με υψηλά standards.\n· Τα άτομα μεσαίων εισοδημάτων, αποτελούν το μεγαλύτερο μέρος της τουριστικής αγοράς και επιλέγουν τον προορισμό τους ανάλογα με τα ενδιαφέροντά τους και το χρόνο τους αλλά και το συνολικό κόστος (cost sensitive).\n· Για τα άτομα χαμηλών εισοδημάτων ο τόπος των διακοπών τους εξαρτιέται αυστηρά από το κόστος (cost dependent) .\nΑς δούμε τώρα για ποιο λόγο ένας τουρίστας επιλέγει την Ιθάκη, αλλά και ποια κατηγορία τουριστών έρχεται στο νησί μας.\nΑΤΟΚΟΣ (ΦΩΤΟ: Δ. ΣΥΡΜΗΣ)\nΑπό τους παραπάνω εκτεθέντες λόγους - πόλους έλξης είναι φανερό ότι ο μοναδικός λόγος για τον οποίο κάποιος επιλέγει την Ιθάκη για τουριστικό προορισμό είναι η φυσική ομορφιά. Για ένα πολύ ελάχιστο μέρος τουριστών η Ιθάκη επιλέγεται για την ηρεμία σε συνδυασμό με το υπέροχο τοπίο, αλλά και την κατά κάποιο τρόπο αυθεντικότητα που ακόμα διατηρεί.\nΕίτε το θέλουμε είτε όχι τίποτε από τα υπόλοιπα δεν διαθέτει η Ιθάκη, δεδομένου ότι οι αρχαιολογικοί τόποι, δεν μπορούν να αξιολογηθούν εμπορικά. (στη συνέχεια θα δούμε πώς η ιστορία του Οδυσσέα σε συνδυασμό με τα ελάχιστα αρχαία μας, θα μπορούσε να αξιοποιηθεί.)\nΦυσικά το μεγαλύτερο ποσοστό των τουριστών που επιλέγουν το νησί μας για τόπο διακοπών ανήκει στην δεύτερη κατηγορία, δηλαδή στον ιδιωτικό τουρισμό και βέβαια στα μεσαία προς χαμηλά εισοδήματα. (Οι ελάχιστοι επώνυμοι που επισκέπτονται την Ιθάκη, αποτελούν εξαίρεση και προς το παρόν δεν μπορούν να αξιολογηθούν εμπορικά εκτός αν υπάρξει σχετική υποδομή - πόλος έλξης και η κίνηση αυτή αυξηθεί σημαντικά όπως π.χ. στη Μύκονο ή στην Πάρο)\nΗ κατηγορία αυτή των τουριστών, κινείται κυρίως τους μήνες Ιούλιο και Αύγουστο που αποτελούν τους μήνες των παραδοσιακών - λαϊκών διακοπών και συνίσταται στο μεγαλύτερο μέρος της από ντόπιους και λίγους ξένους, κυρίως Ιταλούς. Τους υπόλοιπους μήνες η κίνηση στο νησί είναι ελάχιστη και αποτελείται κυρίως, από Άγγλους και βορειοευρωπαίους τουρίστες.\nΗ αγορά αυτή τα αμέσως επόμενα χρόνια αναμένεται να συρρικνωθεί εξ’ αιτίας της κρίσης. Οι έλληνες επισκέπτες του νησιού μας αναμένεται να μειωθούν μέχρι και 80%. Θα υπάρξει μόνο μικρή αύξηση των ξένων τουριστών που όμως δεν θα αντικαταστήσει τα έσοδα που θα χαθούν.\nΤο νησί μας δεν διαθέτει δυστυχώς τις προδιαγραφές για να προσελκύσει την μαζική ξένη αγορά. Όπως είπαμε εκτός από την φυσική ομορφιά δεν διαθέτει άλλους πόλους έλξης.\nΒΑΘΙΑΜΟΥΔΙ (ΦΩΤΟ: Δ. ΣΥΡΜΗΣ)\nΥπάρχει όμως και μία δεύτερη τουριστική αγορά που αφορά το νησί μας και είναι ο θαλάσσιος τουρισμός.\nΘαλάσσιος τουρισμός είναι η περιήγηση νησιών ή παράλιων με σκάφη που περιλαμβάνουν χώρους ενδιαίτησης (εξαίρεση αποτελούν τα μικρά φουσκωτά σκάφη των οποίων οι επιβαίνοντες διανυκτερεύουν σε τοπικά καταλύματα).\nΗ πλειονότητα των σκαφών αυτών είναι ιστιοπλοϊκά και ενοικιάζονται από ξένους σε group των 2 ως 6 ατόμων. Ένα άλλο μέρος είναι οι μεγάλες θαλαμηγοί ενοικιαζόμενες ή ιδιωτικές και τα μικρά ιδιωτικά ταχύπλοα (cruisers ή μεγάλα φουσκωτά).\nΗ περίοδος του θαλάσσιου τουρισμού (ενοικιαζόμενα) αρχίζει τον Απρίλιο και τελειώνει τον Οκτώβριο. Τα ιδιωτικά σκάφη, μεγάλα και μικρά, κινούνται κυρίως τον Ιούλιο και Αύγουστο.\nΤα έσοδα ενός νησιού από την τουριστική αυτή αγορά, προέρχονται από μεν τα ιστιοπλοϊκά και τα μικρά ταχύπλοα από τα γεύματα (ένα ή δύο ανά άτομο ανά ημέρα) και από κάποιες προμήθειες (καύσιμα, νερό σουβενίρ, τρόφιμα κλπ). Οι μεγάλες θαλαμηγοί είναι συνήθως αυτάρκεις, οι δε επιβαίνοντες τρώνε πάνω σ’ αυτές. Οι φιλοξενούμενοι σε μία μεγάλη θαλαμηγό θα φάνε σε τοπικά εστιατόρια και θα ψωνίσουν από καταστήματα πολύ σπάνια και μόνο αν η ποιότητα είναι πολύ υψηλή. Η αγορά αυτή θα επηρεασθεί από την κρίση αλλά σε μικρό ποσοστό.\nΌμως προσοχή: Έχει υπολογισθεί ότι ένας τουρίστας που διαμένει σε κατάλυμα του τόπου ξοδεύει ανά ημέρα πέντε φορές περισσότερα χρήματα από τον θαλασσινό επισκέπτη.\nΙΣΤΙΟΠΛΟΙΚΟ (ΦΩΤΟ: Δ. ΣΥΡΜΗΣ)\nΗ τρίτη τουριστική αγορά, από την οποία τα έσοδα του τόπου είναι πολύ περιορισμένα, είναι αυτή του εφήμερου επισκέπτη. Αυτός μένει κατά κανόνα κάπου αλλού (π.χ. Λευκάδα, Κεφαλονιά) και επισκέπτεται τον τόπο είτε με πούλμαν είτε με πλοιάρια ημερησίων εκδρομών. Συνήθως τα έσοδα από αυτόν προέρχονται από ένα φαγητό και κάποια σουβενίρ. Αυτή η αγορά αναμένεται να συρρικνωθεί κατά πολύ εξ’ αιτίας της κρίσης. .\nΑς δούμε όμως τι συμβαίνει σε κάθε μία από τις αγορές.\nΌπως είπαμε, για τους τουρίστες που επιλέγουν το νησί μας για να περάσουν τις διακοπές τους, σημαντικό ρόλο παίζουν ο χρόνος και το κόστος. Θέλουν δηλαδή γρήγορη, συχνή και οικονομική πρόσβαση, καθώς και οικονομικά καταλύματα και φαγητό. Επίσης ζητούν κάποιες ανέσεις όπως λόγου χάρη, εύκολη πρόσβαση σε ωραίες παραλίες, άφθονο νερό, συγκοινωνία και ταξί, κέντρα διασκέδασης κτλ.\nΌμως στην Ιθάκη οι ωραίες παραλίες δεν είναι εύκολα προσβάσιμες, πολλές φορές το νερό είναι προβληματικό, η συγκοινωνία ανύπαρκτη και τα κέντρα διασκέδασης λιγοστά.\nΚαι σαν να μην έφθαναν αυτά παρατηρούνται και έντονα φαινόμενα ακρίβειας και χαμηλών υπηρεσιών. Το κόστος των καταλυμάτων των υπηρεσιών και των εστιατορίων. (cost versus quality) είναι δυσανάλογο της ποιότητας που προσφέρεται.\nΈχουν δε παρατηρηθεί και φαινόμενα αισχροκέρδειας. Χαρακτηριστικό παράδειγμα η αναφορά γνωστού παρουσιαστή τη τηλεόρασης ότι αγόρασε μισό καρβέλι ψωμί 2€ και ενός Άγγλου δημοσιογράφου που πλήρωσε 100 Ευρώ σε ταξί από Βαθύ στο Κιόνι.\nΤα τουριστικά περιοδικά της Ευρώπης εξακολουθούν να κατατάσσουν την Ιθάκη (και κάποια άλλα νησιά) στη μαύρη λίστα των ακριβών (cost versus quality) τουριστικών προορισμών της Ευρώπης.\nΤα παραπάνω αποτελούν αρνητική διαφήμιση για το νησί μας. Καθώς δε η κατηγορία που μας επισκέπτεται, επηρεάζεται άμεσα από τη διαφήμιση, έμμεση και άμεση, η μεταφορά των κακών εμπειριών αποτρέπει όσους θα ήθελαν να γνωρίσουν την Ιθάκη. Έτσι οι συμπατριώτες μας που βάλθηκαν να πλουτίσουν σε μια σεζόν μακροπρόθεσμα θα βγουν χαμένοι.\nΠέρα όμως από αυτά υπάρχει και η σχετικά δύσκολη πρόσβαση στο νησί.\nΣήμερα, 8 ώρες από την Αθήνα, που αποτελεί και τη μεγαλύτερη αγορά αλλά και 4 από την Πάτρα, θεωρείται υπερβολικός χρόνος και αποτρέπει πολλούς να έρθουν στην Ιθάκη. Επίσης το κόστος είναι πολύ υψηλό.\nΤο παραπάνω θα γίνει αντιληπτό με την ακόλουθη σύγκριση: Ένα ΙΧ με ένα άτομο από Αθήνα για Ιθάκη θέλει σήμερα περίπου 8 ώρες και 200€ περίπου (με επιστροφή, ναύλο συν βενζίνα συν διόδια).\nΓια Λονδίνο ένα άτομο θέλει 4 ώρες και 176€ με επιστροφή (σήμερα με Easy Jet) και για τη Ρώμη 140€ (με επιστροφή με Aegean)\nΠέρα όμως από αυτά τα αρνητικά στοιχεία που περιορίζουν την περίοδο στους δύο μόνο μήνες έρχεται τώρα η οικονομική κρίση για να συρρικνώσει ακόμα περισσότερο αυτή την αγορά.\nΑς δούμε τώρα πως βλέπει την Ιθάκη ο θαλάσσιος τουρίστας.\nΚατά τη διάρκεια σχεδόν όλου του καλοκαιριού οι άνεμοι στο Ιόνιο πνέουν με πολύ μικρή ένταση και η θάλασσα είναι γαληνεμένη σε αντίθεση με το Αιγαίο. Μελέτες έδειξαν ότι μία φουρτούνα στο Ιόνιο αντιστοιχεί με 17 στο Αιγαίο. Έτσι το Ιόνιο είναι ιδανικό πέλαγος για θαλάσσιες διακοπές και οι παραλίες μας γεμίζουν από σκάφη κάθε τύπου.\nΌμως οι θαλάσσιοι τουρίστες έχουν απαιτήσεις. Θέλουν πρώτα απ’ όλα ασφαλή καταφύγια (μαρίνες) για τα σκάφη τους. Θέλουν ανεφοδιασμό σε καύσιμα, νερό και τρόφιμα. Η πλειονότητα (οι επιβαίνοντες σε ιστιοπλοϊκά) δεν είναι άτομα πολύ υψηλών εισοδημάτων και επομένως θέλουν ποιότητα υπηρεσιών που να συνάδει με το κόστος.\nΤους επιβάτες των θαλαμηγών ας μη τους υπολογίζουμε καθώς απολαμβάνουν μόνο τις θάλασσες μας και χαζεύουν το νησί μας… από απόσταση ασφαλείας πολλές φορές δε το μόνο που αφήνουν στο νησί είναι τα…σκουπίδια τους..\nΔυστυχώς το νησί μας δεν διαθέτει καμία μαρίνα, ο δε ανεφοδιασμός σε καύσιμα, νερό και τρόφιμα είναι προβληματικός και δαπανηρός σε σχέση με τους κοντινούς ανταγωνιστές μας, λόγου χάρη τη Λευκάδα, Μεγανήσι κλπ..\nΌπως είπαμε αυτή η αγορά αναμένεται να μειωθεί ελάχιστα.\nΚαι τώρα αναρωτιέται κανείς τι πρέπει να γίνει.\nΟι τάσεις είναι άραγε αναστρέψιμες και με ποιο τρόπο;\nΤο να αναστραφούν οι τάσεις εν μέσω της οικονομικής κρίσης που βιώνουμε είναι εξαιρετικά δύσκολο. Ωστόσο μπορούν να αρχίσουν επιτέλους να γίνονται κάποιες παρεμβάσεις προς την κατεύθυνση αυτή.\nΠαρακάτω αναφέρονται κάποιοι τρόποι από άμεσες αλλά και βραχυπρόθεσμες ενέργειες κάποιες από τις οποίες αφορούν την τοπική αυτοδιοίκηση, κάποιες άλλες τους τουριστικούς φορείς του νησιού και τέλος κάποιες αφορούν όλους μας.\nΤΟ ΦΕΡΡΥ ΑΝΑΧΩΡΕΙ ΑΠΟ ΤΟ ΒΑΘΥ (ΦΩΤΟ: Δ. ΣΥΡΜΗΣ)\nΣυγκοινωνία – Θαλάσσιος τουρισμός\n· Το λιμάνι του Πίσω Αετού που τώρα κατασκευάζεται θα συντομεύσει την πρόσβαση στο νησί κατά μία τουλάχιστον ώρα, πράγμα πάρα πολύ σημαντικό που αναμένεται να αυξήσει την κίνηση, κάτω βέβαια από ομαλές οικονομικές συνθήκες, κατά τουλάχιστον 12%. (Το ποσοστό αυτό προκύπτει από εμπειρία ανάλογων περιπτώσεων στα νησιά Κύθνο, Σέριφο, Σίφνο και Σύρο.)\nΤο λιμάνι αυτό έπρεπε να είχε γίνει εδώ και πολλά χρόνια! Επειδή οι μνήμες δεν πρέπει να χάνονται, ας θυμηθούμε ότι η κατασκευή ολοκληρωμένου λιμανιού στον Πίσω Αετό είχε προταθεί από τον αείμνηστο Αντώνη Τρίτση το 1983 που όμως το είχε απεμπολήσει με βδελυγμία η τότε τοπική αυτοδιοίκηση, συμπαραμαρτούμενη από κοντόφθαλμους συμπατριώτες μας με σαθρά επιχειρήματα του στυλ ότι ο τουρίστας δεν αντικρίζει το ωραίο λιμάνι της Ιθάκης αλλά ένα έρημο τοπίο και απογοητεύεται, ή ότι το πλοίο είναι αναγκαίο για μεταφορά ασθενών κλπ.\nΑυτό κατά τη γνώμη μου στοίχισε στο νησί αρκετά χρόνια ανάπτυξης.\nΗ τοπική αυτοδιοίκηση θα πρέπει θα πρέπει να παρακολουθεί από κοντά τη διαδικασία κατασκευής και να φροντίζει για την απεμπλοκή των δυσκολιών.\n· Παράλληλα θα πρέπει να εξευρεθούν πόροι για την υλοποίηση της μελέτης του λιμανιού των Φρικών.\nΟι σταθεροί προβλήτες που προβλέπονται στη μελέτη θα καταστήσουν το λιμάνι ασφαλές. Αυτό θα γραφτεί στο επίσημο όργανο πληροφόρησης των σκαφών αναψυχής τον «πλοηγό» και θα πολλαπλασιασθούν οι διανυκτερεύσεις τουριστικών σκαφών. (βλέπε Σύββοτα Λευκάδας)\n· πρέπει να τελειώσει η μαρίνα στο Βαθύ και να δρομολογηθεί κατασκευή μαρίνας στο Κιόνι και στην Πόλη Σταυρού. Οι μαρίνες θα πρέπει να είναι ανταγωνιστικές και να συνδυάζονται με δυνατότητα προμήθειας τροφίμων σε προσιτές τιμές, γιατί όσο πλούσιος και να είναι κανείς δεν είναι βλάκας.\n· θα πρέπει να ξεκινήσει η κατασκευή του αεροδρομίου.\nΔεν χρειάζονται επιχειρήματα για να καταλάβει κανείς την σημερινή αναγκαιότητα ενός Αεροδρομίου. Πιστεύω ότι χωρίς αεροδρόμιο δεν υπάρχει πρόοδος ούτε πολιτισμός. Ωστόσο η Ιθάκη είναι από τα ελάχιστα νησιά της Ελλάδας με πληθυσμό πάνω από 3000 κατοίκους που δεν έχει αεροδρόμιο.\nΗ άποψη ότι το Αεροδρόμιο θα φέρει στο νησί μας φθηνό τουρισμό είναι εντελώς λανθασμένη. Το Αεροδρόμιο για το οποίο μιλάμε θα είναι 4ης κατηγορίας, δεν θα μπορεί δηλαδή να δέχεται φθηνά μεταμεσονύκτια charters. Αλλά και γενικότερα η υποδομή του νησιού δεν επιτρέπει την εισβολή φθηνού τσαρτεράδικου τουρισμού όπως αυτόν του Λαγανά Ζακύνθου ή του Κάβου της Κέρκυρας.\nΤα υδροπλάνα σε καμία περίπτωση δεν μπορούν να αντικαταστήσουν το κανονικό αεροπλάνο που θα συνδέει απευθείας την Αθήνα με το νησί.\nΤο αεροδρόμιο θα εξασφαλίσει τους τουρίστες των υψηλών προς μεσαία εισοδήματα, που όμως εξαρτώνται από το χρόνο. Είναι αυτοί που διαθέτουν ένα σαββατοκύριακο ή ένα τριήμερο και ξοδεύουν πολλά. Τους τουρίστες αυτούς δεν πρόκειται ποτέ να τους δει η Ιθάκη αν δεν αποκτήσει το αεροδρόμιο. Χαρακτηριστικά παραδείγματα, η Σύρος, η Αστυπάλαια, το Καστελόριζο, η Ικαρία η Κάσσος και άλλα νησιά, που διπλασίασαν, σχεδόν, τον τουρισμό τους όταν έγινε το αεροδρόμιο.\nΚαι για να μη ξεχνάμε: Πριν περίπου 25 χρόνια με πρωτοβουλία της Ένωσης των απανταχού Ιθακησίων και του τότε προέδρου της, αείμνηστου Τάκη Μοραΐτη και δική μου έγινε πλήρης μελέτη από την Υπηρεσία Πολιτικής Αεροπορίας και προσδιορίσθηκε ως καταλληλότερος τόπος η Ανωγή. Τότε εγώ ως Διευθυντής της Υπηρεσίας Ερευνών και Προγραμματισμού της Ολυμπιακής αλλά και ως γραμματέας της Ένωσης, είχα καταρτίσει μελέτη που ένωνε την Ιθάκη με την Κεφαλονιά την Κέρκυρα και την Αθήνα και είχε γίνει αποδεκτή από τη διοίκηση της Ολυμπιακής και την Πολιτική Αεροπορία.\nΈμενε να εξευρεθούν οι πόροι, όμως η τότε τοπική αυτοδιοίκηση είχε άλλες προτεραιότητες π.χ. τα Οδυσσειακά συνέδρια και… τις Συναυλίες . Έτσι ο τόπος έμεινε πίσω στην πρόοδο και στον πολιτισμό.\nΙστορικός τουρισμός - διαφήμιση\nΤΟ ΑΓΑΛΜΑ (ΦΩΤΟ: Δ. ΣΥΡΜΗΣ)\n· Θα πρέπει να γίνει σωστή εκμετάλλευση της μοναδικής ιστορίας του τόπου:\nΈτυχε να είμαστε κάτοχοι του της σημαντικότερης Ιστορίας του κόσμου. Η οδύσσεια και ο Βασιλιάς της Ιθάκης, Οδυσσέας, έχουν μπει και στο τελευταίο σπίτι του πλανήτη με τη μορφή των ηθοποιών του Χόλυγουντ ή με βιβλία, ακόμα και με καρτούν σε όλες τις γλώσσες του κόσμου. Και μόνο εμείς οι Ιθακήσιοι δεν έχουμε κάνει τίποτα για να προβάλουμε την ιστορία μας. Ποτέ δεν δόθηκε ιδιαίτερη σημασία από την τοπική αυτοδιοίκηση στο θέμα της εκμετάλλευσης του Οδυσσειακού μύθου ώστε να εισρεύσει χρήμα στο νησί με την αύξηση της Τουριστικής κίνησης και κυρίως με τη μορφή της επιμήκυνσης της τουριστικής περιόδου. Αντίθετα οι ενέργειες που είχαν γίνει στο παρελθόν είχαν σαν αποτέλεσμα την σπατάλη χρημάτων του Δήμου, είτε αυτά πήγαιναν σε Οδυσσειακά συνέδρια με σύνεδρους που καλοταΐζονταν για να καταλήξουν σε αλλότρια συμπεράσματα (όπως οι J. Diggle, και R. Bittlestone, που κήρυξαν την Παλική ως Ομηρική Ιθάκη), είτε πληρώνοντας για άχρηστες εκδόσεις ερασιτεχνών ερευνητών, που προσπαθούσαν να …αποδείξουν ότι εδώ είναι η Ομηρική Ιθάκη.\nΗ ανακοίνωση των Αρχαιολόγων καθηγητών Παπαδόπουλου-Κοντορλή που έγινε πρόσφατα, δίνει μια εξαιρετική ευκαιρία να δρομολογήσουμε πράγματα που θα προσελκύσουν την τουριστική αγορά ιστορικού ενδιαφέροντος η οποία είναι αρκετά μεγάλη και το σημαντικότερο, είναι εκτεταμένη από τον Απρίλιο μέχρι και τον Οκτώβριο\nΈτσι λοιπόν πρέπει η τοπική Αυτοδιοίκηση:\n· Να συνεχίσει την περίφραξη του αρχαιολογικού χώρου στον Αι Θανάση, ώστε ο χώρος να αποκτήσει τη δέουσα σοβαρότητα.\n· Nα δημιουργηθεί μια μεγάλη μακέτα που θα αναπαριστά το ανάκτορο και που θα στηθεί πιθανόν στην πλατεία του Σταυρού. Πριν οι τουρίστες επισκεφθούν τον αρχαιολογικό χώρο στον Αι Θανάση, θα περνάνε από τη μακέτα. Εκεί θα γίνεται η απαραίτητη εξήγηση και θα μοιράζονται σχετικά φυλλάδια. Έτσι ο τουρίστας πηγαίνοντας στον αρχαιολογικό χώρο θα ταυτίζει στη φαντασία του τη μακέτα με τα ευρήματα και βέβαια θα φεύγει ευχαριστημένος και πρεσβευτής της Ιθάκης στον τόπο του. Η πρόταση αυτή δεν είναι πρωτόγνωρη. Εφαρμόζεται επιτυχώς σε πολλά μέρη της γης.\n· Παράλληλα θα εκδοθούν μπροσούρες με τη μακέτα και τα ευρήματα που θα κυκλοφορήσουν στους Τουριστικούς παράγοντες ενώ κάθε τουρίστας που επισκέπτεται το νησί θα παίρνει ένα μικρό βιβλιαράκι με τις περιπλανήσεις και την ιστορία του Οδυσσέα.\n· Να ορθωθεί μια μεγάλη και εύκοσμη πινακίδα τόσο στο Βαθύ όσο και στον Πίσω Αετό «ΚΑΛΩΣ ΗΡΘΑΤΕ ΣΤΗΝ ΙΘΑΚΗ ΤΗΝ ΠΑΤΡΙΔΑ ΤΟΥ ΟΔΥΣΣΕΑ». “WELCOME TO ODYSSEUS’ ITHACA” Ήδη οι γείτονες μας το έχουν κάνει με πινακίδα στο Ληξούρι που λέει «καλώς ήρθατε στην Ομηρική Ιθάκη».\n· Να ονομασθούν κάποια πράγματα με Ομηρικά ονόματα, (π.χ. η στάνη του Εύμαιου, η ελιά του Λαέρτη, ο βράχος του Τηλέμαχου) και να καταρτίσουμε τουριστικό οδηγό με τα ονόματα αυτά. Ο αντίλογος ότι αυτά δεν απηχούν την πραγματικότητα χάνεται μέσα στον Οδυσσειακό μύθο. Το σύγχρονο τουριστικό marketing επιτρέπει τέτοιου είδους αυθαιρεσίες.\n· Να εκδοθεί χάρτης της Ιθάκης που θα μοιράζεται δωρεάν (με τη χορηγία διαφημιζομένων) με Ομηρικά ονόματα και Ομηρικά μονοπάτια (π.χ. τα μονοπάτια που υποτίθεται πως πέρναγε ο Εύμαιος για να βοσκήσει το βασιλικό κοπάδι).\n· Άμεσα θα πρέπει να ξεκινήσει διαφημιστική καμπάνια του νησιού. Επιτέλους ας καταλάβουμε ότι η διαφήμιση αποτελεί κεφάλαιο είναι δηλαδή εργαλείο που δημιουργεί έσοδα. Δεν είναι τυχαίο ότι ο τρίτος μεγαλύτερος προϋπολογισμός του κόσμου είναι τα διαφημιστικά κονδύλια. Η Ελλάδα ξοδεύει ετήσια 15-20 εκατομμύρια Ευρώ για την Τουριστική διαφημιστική καμπάνια.\nΚάθε χρόνο ο Δήμος θα πρέπει να περιλαμβάνει στον προϋπολογισμό του Διαφημιστικό κονδύλι. Η δαπάνη αυτή μαθηματικά, επιστρέφει στο νησί πολλαπλάσια.\n-Έτσι θα πρέπει να πάρουμε μέρος στις εκθέσεις τουρισμού με εντυπωσιακά περίπτερα που θα δίνουν έμφαση στην Οδύσσεια.\n- Θα πρέπει να διαφημιστούμε στο ραδιόφωνο (η τηλεόραση είναι πολύ ακριβό μέσο) και στον τύπο.\n- Θα πρέπει να εκδοθεί ειδικό διαφημιστικό φυλλάδιο για τους Tour Operators.\n- Θα πρέπει να κληθούν και να φιλοξενηθούν δημοσιογράφοι.\n- Επίσης θα πρέπει να δημιουργηθεί κατάλληλη ιστοσελίδα με την παράσταση της μακέτας και σχετικής ιστορίας.\n· Οι εστιάτορες να τυπώσουν τραπεζομάντιλα με Οδυσσειακές παραστάσεις.\n· Να εκμεταλλευθούμε και τις υπόλοιπες όποιες υπάρχουσες αρχαιότητες ( Σπήλαιο των Νυμφών, Κυκλώπεια τείχη, Αλαλκομενές, κτλ) συνδέοντας με την Οδύσσεια σε σχετικό τουριστικό φυλλάδιο.\n· με μικρές τεχνικές παρεμβάσεις, να αξιοποιήσουμε τον Κάλαμο, την Αρέθουσα κρήνη, το Σπήλαιο των νυμφών, την ελιά στον Αι Γιάννη, ακόμα και τη νέοανακαλυφθήσα Σπηλιά του Μπογόρδου και τον Αράκλη στην Ανωγή, που θα μπορούσαν να μεταβληθούν σε θαυμάσια τουριστικά αξιοθέατα – πόλοι έλξης. Στα αξιοθέατα αυτά θα μπορούσαν να οργανώνονται παραστάσεις ήχου και φωτός συνδεδεμένες με την Οδύσσεια.\n· Να στήσουμε, σε περίοπτη θέση, μεγάλο γλυπτό που να απεικονίζει την περιπλάνηση του Οδυσσέα. Εκατοντάδες τουρίστες χαζεύουν το ερασιτεχνικό σκαρίφημα του Σταυρού…\n· Να δημιουργήσουμε Μουσείο Ομήρου και Οδύσσειας (Οδυσσειακό Κέντρο), όπου θα φιλοξενεί οτιδήποτε βρέθηκε και αφορά την Οδύσσεια, ακόμα και αντίγραφα ή φωτογραφίες αυτών που βρέθηκαν (ουκ’ ολίγα) κατά καιρούς εδώ και φυλάσσονται σε ξένα μουσεία και ιδιωτικές συλλογές. (Σημειώνουμε εδώ ότι τα ευρήματα του Αι Θανάση είναι πολλά και πολύ αξιόλογα όμως δεν υπάρχει χώρος για να εκτεθούν.)\n· Να κατασκευάσουμε επιτέλους ένα μεγάλο άγαλμα του Οδυσσέα. Το άγαλμα που στήθηκε εφέτος στο Βαθύ, είναι θαυμάσιο όμως από μόνο του δεν αποτελεί πόλο έλξης. Αντίθετα ένα μεγάλο και επιβλητικό άγαλμα σε περίοπτη και ξεχωριστή θέση π.χ. στο Κάστρο, θα αποτελέσει πόλο έλξης. Ο τουρίστας θα πηγαίνει επί τούτω να δει το άγαλμα. Ιδανική θέση θα ήταν το Κάστρο!\nΜια άλλη μεγάλη τουριστική αγορά είναι ο λεγόμενος «Εναλλακτικός Τουρισμός» δηλαδή τουρίστες που έρχονται για να κάνουν π.χ. Ορειβασία, Rafting, Trekking, Συνέδρια, Θρησκευτικές εκδηλώσεις, καταδύσεις, ψάρεμα κλπ.\nΗ αγορά αυτή είναι η πλέον εκτεταμένη αφού δουλεύει σχεδόν όλο το χρόνο. Για να προσελκύσουμε όμως αυτή την αγορά χρειάζεται σχετική υποδομή. Αυτή τη στιγμή τη μοναδική υποδομή που διαθέτουμε είναι κάποια μονοπάτια για τους τουρίστες που αρέσκονται στο Trekking και αυτά σε λίγο θα λογκώσουν.\nΒέβαια η Ιθάκη δεν διαθέτει ούτε βουνά ούτε ποτάμια ούτε αίθουσες συνεδριάσεων, ούτε ιδιαίτερο θρησκευτικό ενδιαφέρον. Διαθέτει όμως το σημαντικότερο:\nΥπέροχη θάλασσα και υπέροχους βυθούς.\nΑΠΟ ΤΟ ΒΥΘΟ ΤΗΣ ΙΘΑΚΗΣ - ΞΕΡΑ ΤΟΥ ΜΑΡΜΑΚΑ (ΦΩΤΟ: Δ. ΣΤΡΑΤΟΣ)\n· Πρέπει άμεσα να ξεκινήσει η δημιουργία Θαλάσσιου Πάρκου. Το Θαλάσσιο πάρκο όχι μόνο δημιουργείται σχεδόν ανέξοδα αλλά θα επιφέρει και έσοδα στο Δήμο.\nΑπλά, μία περιοχή, διαμέτρου ενός μιλίου περίπου, κηρύσσεται θαλάσσιο πάρκο. Με ελάχιστη δαπάνη τοποθετούνται σημαδούρες για την οριοθέτηση του πάρκου. Στη συνέχεια λαμβάνονται οι σχετικές άδειες ώστε στο πάρκο να επιτρέπονται οι καταδύσεις. Παράλληλα επιβάλλεται απαγόρευση της πάσης φύσεως αλιείας στην περιοχή του πάρκου. Αμέσως μετά, με σχετικό διαγωνισμό νοικιάζεται το πάρκο σε σχολή καταδύσεων και αυτόματα γίνεται η διαφήμιση (από τον ενοικιαστή ) και περιλαμβάνεται μέσα στους τουριστικούς οδηγούς.\nΟ τόπος που προτείνω να κηρυχθεί «Θαλάσσιο πάρκο» υπάρχει και είναι μοναδικός σε ομορφιά, ποικιλία τοπίου εναλλαγή χρωμάτων, υποθαλάσσιας πανίδας και χλωρίδας, Είναι ο κόλπος του Μάρμακα! Στον κόλπο υπάρχουν τρεις ξέρες που θα μπορούσαν να εμπλουτισθούν με αμφορείς και κολώνες, φυσικά… νέας κατασκευής που όμως δεν παραλλάζουν από τις αρχαίες και που διατίθενται στην αγορά. (Το πράγμα αυτό εφαρμόζεται στα παράλια της Τουρκίας με τεράστια επιτυχία).\n· Παράλληλα θα πρέπει να γίνει αποξήρανση της του βούρκου που σχηματίζεται στην παραλία «Αλυκές» στον κόλπο του Μάρμακα και αξιοποίηση της παραλίας σε συνδυασμό με το «Θαλάσσιο πάρκο». Μέχρι τώρα την γραφική παραλία «Αλυκές» επισκέπτονται ελάχιστοι, λόγω της δυσωδίας που αναδύεται από το βούρκο.\n· Άμεσα επίσης πρέπει να βελτιωθεί ο δρόμος Φρίκες – Μάρμακα- Παναγία- Αγ. Σαράντα.\n· θα μπορούσαν να δημιουργηθούν χώροι για Camping και ακόμα μικρά Συνεδριακά κέντρα για την προσέλκυση Συνεδριακού Τουρισμού.\nΑκόμα, να δοθούν κίνητρα για δημιουργία κέντρων ποιοτικής διασκέδασης.\nΕΞΩΓΗ (ΦΩΤΟ: Δ. ΣΥΡΜΗΣ)\nΒΟΥΚΕΝΤΙ (ΦΩΤΟ: Δ. ΣΥΡΜΗΣ)\n· Τα έργα βελτίωσης της ύδρευσης να μπουν σε πρώτη προτεραιότητα. Δηλαδή να γίνει προμήθεια και άλλων μονάδων αφαλάτωσης. Η σημερινή ποσότητα του νερού δεν επαρκεί για να καλύψει πλήρως της ανάγκες μιας «γεμάτης» περιόδου.\n· Μακροπρόθεσμα να δρομολογηθεί η κατασκευή δρόμου από Αγ. Σαράντα προς τις παραλίες «Κάθισμα» και «Πλατύς άμμος».Αυτές οι παραλίες, του κόλπου των Αφαλών, είναι από τις καλύτερες της Ελλάδας. Δεν είναι τυχαίο ότι τον Αύγουστο μαζεύονται εκεί οι μισοί κεφαλαιούχοι της χώρας με τις θαλαμηγούς τους. Οι Λευκαδίτες από όταν άνοιξαν δρόμους για τις δυτικές παραλίες αύξησαν κατακόρυφα τον τουρισμό τους.\n· Τέλος ας αποφασίσει ο Δήμος να συμβουλευθεί κάποιους ειδικούς σε θέματα Τουριστικού Marketing.\nΑν κάποιοι άλλοι είχαν μια Ιθάκη θα την είχαν αναδείξει στον πρώτο τουριστικό πόλο της χώρας, όπως είχε γράψει κάποτε ο Παύλος Παλαιολόγος χρονογράφος του Βήματος.\n( Τουριστικοί πράκτορες, ξενοδόχοι, ιδιοκτήτες ενοικιαζομένων, εστιάτορες, ιδιοκτήτες καταστημάτων ειδών διατροφής, και καταστημάτων τουριστικών ειδών).\n· Πρώτο και κύριο πρέπει να συνειδητοποιήσουν ότι οι υπηρεσίες που προσφέρουν δεν είναι ανάλογης αξίας με το κόστος (value for money) σε σχέση βέβαια με τον ανταγωνισμό. Έτσι δεν συμβάλουν στην ανάπτυξη της ίδιας τους της επιχείρησης. Μη ξεχνάμε τη βασική οικονομική αρχή ότι το κέρδος προκύπτει από την κατανάλωση και όχι από την υπερτιμολόγηση.\n· Πρέπει λοιπόν να γίνει το συντομότερο μια σύναξη, πιθανόν με πρωτοβουλία του Δήμου ή των συλλογικών οργάνων, όλων των τουριστικών φορέων και να συζητηθεί το πρόβλημα του κόστους σε συνδυασμό με τις παρεχόμενες υπηρεσίες (Cost versus Services) που σε λίγο θα καταστήσει απαγορευτική την Ιθάκη. Πρέπει ακόμα να συζητηθούν και τα προβλήματα ήθους και ύφους απέναντι στους τουρίστες και να στιγματισθούν τα φαινόμενα αισχροκέρδειας.\n· Επίσης πρέπει οι τουριστικοί φορείς να συμβάλουν στη διαφημιστική καμπάνια. Το έκαναν οι Λευκαδίτες και έσωσαν τον τουρισμό τους τότε που τους κτύπησε ο Εγκέλαδος.\n· Τέλος οι τουριστικοί φορείς καλό θα ήταν να επισκεφθούν και κανένα άλλο μέρος από τον ανταγωνισμό π.χ. τα Σύβοτα της Λευκάδας με τις υπέροχες και «λογικές» ταβέρνες.\nΤελειώνοντας θα ήθελα να υπενθυμίσω σε όλους μας ότι το μέλλον αυτού του νησιού είναι ο τουρισμός και για την ανάπτυξή του είμαστε όλοι υπεύθυνοι.\nΜη ξεχνάμε ότι ο τουρίστας είναι ο πελάτης και «ο πελάτης έχει πάντα δίκιο»\nΈνας τουρίστας ευχαριστημένος σημαίνει δύο τουρίστες στο νησί την επόμενη χρονιά.\nPosted by Dimos Syrmis at 12:16 π.μ. Δεν υπάρχουν σχόλια:


Άντριτς: «Νιώθω ικανοποίηση» - Onsports.gr\nOnsports team\t07 Απριλίου 2012, 10:59\nΆντριτς: «Νιώθω ικανοποίηση»\nΓια την δια πυρός και σιγήρου πρόκριση της εθνικής ομάδας πόλο των ανδρών στους Ολυμπιακούς Αγώνες του Λονδίνου, μίλησε ο ομοσπονδιακός τεχνικός, Ντράγκαν Άντριτς.\nΜε δηλώσεις του στο επίσημο site της ΚΟΕ είπε: «Ψυχολογικά είμαστε πολύ καλά. Είναι σημαντική η αντίδραση της ομάδας σε ένα τουρνουά όπου όλα άλλαζαν από μέρα σε μέρα. Θυμίζω ότι χάσαμε από τους Ρουμάνους, ότι κερδίσαμε τους Γερμανούς σε ένα κρίσιμο παιχνίδι, ότι οι Γερμανοί έχασαν απρόσμενα από τους Σκοπιανούς και μας υποχρέωσαν να παίξουμε απέναντι στους Καναδούς και όχι κόντρα στους πολύ αδύναμους Βραζιλιάνους και τέλος ότι αγωνιστήκαμε σε ένα παιχνίδι χωρίς αύριο απέναντι τους οικοδεσπότες του προολυμπιακού και τα καταφέραμε. Ο στόχος επετεύχθη και νιώθω ικανοποίηση».\nΓια την επιστροφή του ελληνικού πόλο στην ελίτ του αθλήματος σχολίασε: «Είμαστε ευτυχείς για την πρόκριση, αλλά ακόμη βρισκόμαστε στην αρχή. Όμως έτσι πρέπει να συνεχίσουμε. Με τον ίδιο τρόπο. Same way, θα έλεγα στα αγγλικά. Υπομονή, επιμονή, σκληρή δουλειά. Κάθε μέρα και καλύτερα. Κάθε παιχνίδι και πιο ομαδικά. Έχουμε ένα πλεονέκτημα, μη το ξεχνάμε. Έχουμε αφήσει το άγχος πίσω μας. Το Λονδίνο δεν το σκεφτόμαστε. Άλλωστε έχουμε πολύ δρόμο μπροστά μας. Έχουμε πολύ δουλειά να κάνουμε. Τα κεφάλια μέσα...».


Ανδρικά πουκάμισα Corduroy Colorblock Patchwork Casual μακρυμάνικο Banggood με τσέπη Κριτικές - Banggood Ελληνικά Online Shopping\nΤα χρώματα είναι λίγο αδιαφανή σε σύγκριση με την αρχική φωτογραφία\nΩραίο πουκάμισο και πολύ ωραίο! Και καλός χρόνος παράδοσης\nΩραία φτιαγμένο, ατυχές είναι λίγο μικρό, δικό μου λάθος! Πρέπει να παραγγείλω, είτε να χάσω βάρος, είτε να το δώσω στο φίλο μου σαν δώρο, θα ξαναψάξω στο μέλλον... PS πολύ γρήγορη παράδοση!\nΦτάνω πριν την καθορισμένη ημερομηνία Η ποιότητα του προϊόντος είναι καλή και όπως διαφημίζεται. Αν προτείνω την εφαρμογή και το προϊόν\nΠάτα για επιβεβαίωση λάθους.\nMens Corduroy Στερεό χρώμα Πουκάμισο κολιέ με διπλή τσέπη Comfy μακρυμάνικο πουκάμισο\nΑνδρική Ζωγραφική Τοπίου με κορδόνι Hoodie με καγκουρό τσέπη


Πλησιάζουν οι γιορτές και περιμένεις με ανυπομονησία το γιορτινό κλίμα; Εύχεσαι να σε συνεπάρει και να σε βοηθήσει να ξεχαστείς από την αβεβαιότητα που ζούμε. Ξεκινάς σιγά σιγά με το να στολίζεις το σπίτι και να σκέφτεσαι τις Χριστουγεννιάτικες βόλτες, οι οποίες θα είναι προσαρμοσμένες για φέτος. Μέσα σε όλη τη διαδικασία των γιορτών, είναι πιθανό να σκέφτεσαι και τη γκαρνταρόμπα σου ή ακόμη και τα δώρα που θέλεις να κάνεις σε αγαπημένα πρόσωπα. Αν ένας στόχος σου για το νέο έτος είναι να κάνεις πιο βιώσιμες αγορές, ο οδηγός παρακάτω θα σε βοηθήσει να έχεις το απόλυτο sustainable Christmas.\nΔεν είναι απαραίτητο να ψωνίσεις νέα ρούχα για τις γιορτές!\nΜια συχνή παγίδα, που μπορεί να υπάρξει τη περίοδο των γιορτών, είναι η ανάγκη να ανανεωθεί η γκαρνταρόμπα, εφόσον υπάρχουν γιορτινές εξορμήσεις και συναθροίσεις. Μια συνήθεια μπορεί να είναι να κάνεις μια βόλτα στα μαγαζιά για να αγοράσεις ένα φόρεμα ή ένα ζευγάρι παπούτσια, που μετά τις γιορτές μπορεί να καταλήξει στο πίσω μέρος της ντουλάπας σου. Δεν είναι απαραίτητο να ψωνίσεις νέα ρούχα για τις γιορτές. Εφόσον οι φετινές γιορτές θα έχουν διαφορετική χροιά, είναι μια καλή ευκαιρία να αποστασιοποιηθείς από τις fast fashion αγορές. Ακόμα κι αν γιορτάσεις τα Χριστούγεννα σε μικρό κύκλο, διάλεξε παλαιότερα κομμάτια της ντουλάπας σου και προσπάθησε να τα ανανεώσεις κάνοντας έξυπνους συνδυασμούς. Θα δεις με άλλο μάτι τα ρούχα που ήδη έχεις και θα έχεις κάνει ένα σημαντικό βήμα προς την αποφυγή των fast fashion αγορών.\nΤα δώρα είναι συμβολικά και πράγματι η κίνηση είναι που μετράει\nΣίγουρα μια εύκολη λύση για δώρο Χριστουγέννων είναι μια μπλούζα ή ένα ζεστό πουλοβεράκι από επώνυμο κατάστημα, που θα συνοδεύεται από κάρτα αλλαγής. Σίγουρα το να πάρεις ένα ρούχο από second hand μαγαζί ή online πλατφόρμες, δυσκολεύει το κομμάτι της αλλαγής και της επιστροφής. Σε πρώτη φάση μπορείς να ενημερωθείς για το ποια μαγαζιά δέχονται αλλαγή προϊόντος ή επιστροφή χρημάτων. Αν ψωνίζεις για κάποιον που γνωρίζεις και κατά συνέπεια γνωρίζεις τις προτιμήσεις του στα χρώματα και στα υφάσματα είναι ευκολότερο να πάρεις και κάτι που τελικά θα του αρέσει. Όμως, υπάρχουν και sustainable δώρα τα οποία δεν ανήκουν στην κατηγορία των ρούχων. Υπάρχουν second hand βιβλία, stylish έπιπλα και διακοσμητικά χώρου. Τα δώρα είναι συμβολικά και η κίνηση είναι που μετράει.\nΒιώσιμες επιλογές για sustainable Christmas\nΤα φετινά Χριστούγεννα μπορεί να αποδειχθούν επιμορφωτικά. Αν η οικογένειά σου και οι κοντινοί σου φίλοι σε ρωτήσουν τι δώρο θα ήθελες για τις γιορτές, μπορείς να δώσεις τα ακόλουθα tips. Ενημέρωσέ τους ότι προτιμάς βιώσιμες επιλογές για να πετύχεις sustainable Christmas. Μοιράσου τις σκέψεις σου να κάνεις κάποιες αλλαγές στις αγορές σου και στα ρούχα που φοράς. Ακόμα και αν η ευγένειά σου δεν σου επιτρέπει να ζητήσεις κάτι συγκεκριμένο, μπορείς να δώσεις κάποια παραδείγματα προς αποφυγή. Ενδεχομένως, είναι πιο εύκολο να αναφέρεις κάποια μαγαζιά ή brands από τα οποία δε θα ήθελες να σου φέρουν δώρο. Εξέφρασε την επιθυμία σου για κάτι διαφορετικό χωρίς να περιορίσεις τις επιλογές των άλλων. Επιπλέον, είναι μια καλή ευκαιρία να τους ενημερώσεις ότι υπάρχουν κι άλλες επιλογές γύρω από τη βιώσιμη μόδα. Πιο συγκεκριμένα, μπορείς να προτείνεις second hand μαγαζιά ή brands που σέβονται το περιβάλλον και είναι κομμάτι της ηθικής μόδας.


ELIZABETH ANN PERKINS - Σχεδόν 30 χρόνια παρουσίας στο Hollywood | ellines.com\nΣχεδόν 30 χρόνια παρουσίας στο Hollywood\nΗ Ελίζαμπεθ Ανν Πέρκινς είναι ελληνικής καταγωγής Αμερικανίδα ηθοποιός η οποία με το υποκριτικό της ταλέντο μαγεύει το κοινό. Μερικές από τις ταινίες στις οποίες έχει συμμετάσχει είναι: Big, The Flintstones, Miracle on 34th Street, About Last Night…, το Avalon και έχει γίνει ευρέως γνώστη από το της ρόλο ως Celia Hodes στην τηλεοπτική σειρά Weeds.\nΗ Πέρκινς γεννήθηκε στις 18 Νοεμβρίου το 1960 στο Κουίνς της Νέας Υόρκης και μεγάλωσε στο Βερμόντ. Η μητέρα της , Jo Williams, ήταν πιανίστρια και σύμβουλος απεξάρτησης ενώ ο πατέρας της, James Perkins, ήταν επιχειρηματίας, αγρότης, και συγγραφέας. Οι παππούδες από την πλευρά του πατέρα της μετανάστευσαν από τη Θεσσαλονίκη στις Ηνωμένες Πολιτείες και άλλαξαν το επίθετο τους για λόγους συντομίας από Πισπερίκος σε Πέρκινς.\nΤο 1981, η Perkins σπούδασε υποκριτική στη δραματική σχολή Goodman School του Πανεπιστήμιο DePaul για τρία στο Σικάγο. Μετά τις σπουδές της ξεκίνησε την επαγγελματική της σταδιοδρομία στην εταιρεία του Neil Simon, Brighton Beach Memoirs. Την άνοιξη του 1984 επέστρεψε στην Νέα Υόρκη κάνοντας το θεατρικό της ντεμπούτο στο Μπρόντγουεϊ. Ως θεατρικός ηθοποιός εμφανίστηκε μερικά από τα πιο γνωστά θέατρα της Νέας Υόρκης και του Σικάγο και συνεργάστηκε με διάφορους θιάσους όπως οι The New York Shakespeare Festival και Steppenwolf Theater.\nΟ πρώτος της σημαντικό ρόλος ήταν στην ταινία του David Mamet “About Last Night…” (1986). Η Πέρκινς έδειξε το υποκριτικό της ταλέντο στην ταινία “Big” (1988) όπου υποδυόταν τη σύζυγο του Τομ Χανκς. Το 1991, συμπρωταγωνίστησε μαζί με τον Κέβιν Μπέικον στην ταινία “He Said, She Said” (1991). Επίσης το 1994 συμμετείχε στην ταινία “Flintstones” υποδυόμενη τη Βίλμα.\nΗ Πέρκινς υποδύθηκε την εχθρό του Tom Berenger στην ταινία “Love at Large” του Alan Rudolph και τη σύζυγο του Aidan Quinn στην ταινία του Barry Levinson “Avalon” αποσπώντας πολύ καλές κριτικές.\nΤο 1991, η ηθοποιός υποδύθηκε την καρκινοπαθή στην ταινία “The Doctor”. Η Πέρκινς επίσης εμφανίστηκε στις ταινίες “Indian Summer” (1993), στο ριμείκ του “Miracle on 34th Street” (1994) και στο “Moonlight and Valentino” (1995).\nΤο 1993, η Πέρκινς εμφανίστηκε στη ταινία για τη μικρή οθόνη “For Their Own Good” υποδυόμενη μία γυναίκα που υποβλήθηκε σε υποχρεωτική στείρωση προκειμένου να εργαστεί σε ένα εργοστάσιο χημικών. Επίσης, πρωταγωνίστησε στην ταινία “Mamusha” μέρος της ταινίας “Rescuers: Stories of Courage: Two Women and a mother” υποδυόμενη μια γυναίκα που υιοθέτησε το γιο του πρώην αφεντικού της προκειμένου να τον σώσει από το Ολοκαύτωμα.\nΤο 2000, πρωταγωνίστησε στην κωμική σειρά του NBC “Battery Park” και στη σειρά του HBO “If These Walls Could Talk 2”. Άλλες της τηλεοπτικές δουλείες είναι το “Babilonia 2000” (1999), το “Rescuers: Stories of Courage: Two Women” (1997) και το “From the Earth to the Moon” (1998) σε ένα επεισόδιο σκηνοθετημένο από τον Sally Field.\nΑπό το 2005, η Πέρκινς υποδύθηκε τη Celia Hodes, μια ψυχωτική και φιλόδοξη μητέρα στο πλευρό της Mary-Louise Parker και του Justin Kirk στη σειρά “Weeds”. Για την άκρως επιτυχημένη εμφάνιση της στη σειρά “Weeds” κέρδισε δύο υποψηφιότητες στις Χρυσές Σφαίρες. Έχει κερδίσει και μία υποψηφιότητα για Emmy για την ηθοποιία της σε κωμικές σειρές.\nΤο 2005 έπαιξε μαζί με τη Naomi Watts στο θρίλερ “The Ring Two”.\nΕπίσης, δάνεισε τη φωνή της στη μητέρα του Νέμο, στην ταινία “Αναζητώντας τον Νέμο”.\nΗ διάσημη ηθοποιός παραδέχτηκε πως ο πιο αγαπημένος της ρόλος στην έως τώρα καριέρα της είναι αυτός της Celia Hodes γιατί είναι διαφορετικός από αυτούς που συνήθως υποδύεται.\nΤο 2012-2013, εργάστηκε στην εκστρατεία της για το διαβήτη Diabetes Co-Stars και πρωταγωνίστησε στην κωμική σειρά του ABC “How to Live with Your Parents (for the Rest of Your Life)” υποδυόμενη την Elaine Green.